cyanic-selkie/wikianc huggingface dataset:
ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യുക്കേഷൻ ആൻഡ് റിസർച്ച്
പ്രാരംഭകാലഘട്ടമായതിനാൽ ഏകദേശം എല്ലാ ഐസറുകളും താൽക്കാലിക കാമ്പസുകളിലാണ് ഇപ്പോൾ പ്രവർത്തിച്ചുകൊണ്ടിരിക്കുന്നത്. കൊൽക്കത്ത, പൂനെ, മൊഹാലി, തിരുവനന്തപുരം എന്നീ ഐസറുകൾ യഥാക്രമം WBUAF കാമ്പസ് മോഹൻപൂർ, NCL ക്യാമ്പസ് പൂനെ, MGSIPA ചൻഡീഗഡ്, CET ക്യാമ്പസ് എന്നിവിടങ്ങളിലാണു പ്രവർത്തിക്കുന്നത്. സമീപഭാവിയിൽതന്നെ സ്വന്തം ക്യാമ്പസുകളിലേക്ക് പ്രവർത്തനം മാറ്റുന്നതായിരിക്കും. 100 ഏക്കർ മുതൽ 250 ഏക്കർ വരേയാണു വിവിധ ഐസർ ക്യാമ്പസുകളുടെ വിസ്തീർണം. പ്രവേശനം നേടുന്ന വിദ്യാർത്ഥികൾക്ക് മാസം 5000രൂപ KVPY അല്ലെങ്കിൽ INSPIRE ഫെല്ലൊഷിപ് കിട്ടുന്നതായിരിക്കും.
പ്രവേശനം
നിലവിൽ രണ്ട് മാർഗ്ഗങ്ങളിലൂടെയാണ് ഐസറുകൾ വിദ്യാർത്ഥികളെ തിരഞെടുക്കുന്നത്. അവ
മേറ്റ് (പണിയിട പരിസ്ഥിതി)
ഗ്നോമിന്റെ രണ്ടാം പതിപ്പിൽ നിന്നും രൂപപ്പെടുത്തിയെടുത്ത ഒരു പണിയിട പരിസ്ഥിതിയാണ് മേറ്റ്. (ആംഗലേയം: MATE. സ്പാനിഷ് ഉച്ചാരണം: മാറ്റെ) മേറ്റ് എന്നതരം ലഹരിപദാർത്ഥം ഉണ്ടാക്കാൻ ഉപയോഗിക്കുന്ന യെർബാ മേറ്റ് എന്ന സസ്യത്തിന്റെ പേരിൽ നിന്നാണ് ഈ പേര് ലഭിച്ചത്. ഗ്നോം മൂന്നിന്റെ ഘടകങ്ങളുമായി ആശയക്കുഴപ്പം ഉണ്ടാകാതിരിക്കാനായിരുന്നു ഈ പേര് മാറ്റം.
ചരിത്രം
ലാളിത്യത്തിന്റെ പേരിൽ വളരെയേറെ സ്വീകാര്യത ആർജിച്ചൊരു പണിയിടമായിരുന്നു ഗ്നോം. എന്നാൽ ഗ്നോമിന്റെ മൂന്നാം പതിപ്പോടു കൂടി ഗ്നോം ഷെൽ എന്ന പുതിയൊരു സമ്പർക്കമുഖമായിരുന്നു ഗ്നോം നിർമ്മാതാക്കൾ പ്രദാനം ചെയ്തത്. ഇത് ലിനക്സ് ഉപയോക്താക്കൾക്കിടയിൽ അസംതൃപ്തിയുണ്ടാക്കി. മിക്കവരും ഗ്നോം മൂന്നിനെ സ്വീകരിക്കാൻ വിമുഖത കാണിച്ചു. ഇതിനെത്തുടർന്ന് ലിനസ് ടോൾവാർഡ്സ് അടക്കമുള്ളവർ ഗ്നോം രണ്ട് പഴയ രീതിയിൽ തന്നെ വികസിപ്പിക്കണമെന്ന് ആവശ്യപ്പെട്ടു. ഇതിന്റെ ഫലമായാണ് ആർച്ച് ലിനക്സ് ഉപയോക്താവായ പെർബറോസും സംഘവും ഗ്നോം രണ്ട്, മേറ്റ് എന്ന പേരിൽ പുതുക്കി പണിയുന്നത്.
ആപ്ലികേഷനുകൾ
ഗ്നോമിൽ സ്വതേ ലഭ്യമായിരുന്ന ആപ്ലിക്കേഷനുകളെല്ലാം മേറ്റിനു വേണ്ടി പുതിയ പേരിൽ നിർമ്മിച്ചിട്ടുണ്ട്. അവയാണ്:
വികസനം
ജിടികെ+ 3യിലേക്ക് മാറാൻ മേറ്റ് വികസിപ്പിക്കുന്നവർ ആലോചിച്ചിരുന്നു. ജിടികെ+ 2ൽ തന്നെ തുടരണമെന്നും അഭിപ്രായമുണ്ടായിരുന്നു.
മേറ്റ് ഗ്നോം, കെഡിഇ, എക്സ്എഫ്സിഇ എന്നിവയെപ്പോലെ മറ്റൊരു പണിയിടമാണെന്നും ഗ്നോം രണ്ടിന്റെ ജനപ്രീതി മേറ്റിനുണ്ടാകുമെന്നും ലിനക്സ് മിന്റ് ടീം അഭിപ്രായപ്പെട്ടു. മാത്രമല്ല മേറ്റിനെ പിന്തുണക്കുമെന്ന് പ്രഖ്യാപിക്കുകയും ചെയ്തു.
പിന്നീട് കജയിൽ അൺഡു/റിഡു ചെയ്യാനുള്ള സൗകര്യം, ഡിഫ് ഫയലുകൾ മാറ്റാനുള്ള സൗകര്യം എന്നിവ കൂട്ടിച്ചേർത്തു.
ഉപയോഗം
മേറ്റിന്റെ പതിപ്പ് 1.2, 2012 ഏപ്രിൽ 16ന് പുറത്തിറങ്ങി. ലിനക്സ് മിന്റ് 12 ലിസ മുതൽ ലിനക്സ് മിന്റിന്റെ സ്വതേയുള്ള പണിയിടങ്ങളിൽ ഒന്നായി മേറ്റ് മാറി. ലിനക്സ് മിന്റ്, ഡെബിയൻ അധിഷ്ഠിത വിതരണം ആയത് കൊണ്ടു തന്നെ ഉബുണ്ടു, ഡെബിയൻ വിതര​ണങ്ങളിൽ മേറ്റ് പ്രവർത്തിക്കും. നിർമ്മാതാവ് ആർച്ച് ലിനക്സ് ഉപയോക്താവായത് കൊണ്ട് ആർച്ച് ലിനക്സിനുള്ള പാക്കേജുകളും ലഭ്യമാണ്. ലിനക്സ് മിന്റ് ഡെബിയൻ എഡിഷന്റെ പ്രാഥമിക പണിയിടമാണ് മേറ്റ്. സിന്നമോൺ രണ്ടാമതായും ഉപയോഗിക്കുന്നു.
അവലംബം
വർഗ്ഗം:പണിയിട പരിസ്ഥിതി വർഗ്ഗം:സ്വതന്ത്ര പണിയിടങ്ങൾ
നെറ്റ്‌സ്കേപ്
നെറ്റ്സ്കേപ് കമ്മ്യൂണിക്കേഷൻസ് (നെറ്റ്സ്കേപ് കമ്മ്യൂണിക്കേഷൻസ് കോർപ്പറേഷൻ എന്ന് നേരത്തേ അറിയപ്പെട്ടിരുന്നതും, സാധാരണയായി നെറ്റ്സ്കേപ് എന്നു വിളിക്കപ്പെടുന്നതും) അമേരിക്കയിലുള്ള ഒരു കമ്പ്യൂട്ടർ സംബന്ധമായ സേവനങ്ങൾ നൽകുന്ന ഒരു അമേരിക്കൻ കമ്പനി ആണ്, കാലിഫോർണിയയിലുള്ള മൌണ്ടൻ വ്യൂ ആണ് തലസ്ഥാനം. നെറ്റ്സ്കേപ് എന്ന പേര് സിസ്കോ സിസ്റ്റംസിന്റെ ഉടമസ്ഥതയിലുള്ള ഒരു വ്യാപാരമുദ്രയായിരുന്നു. അതിന്റെ നെറ്റ്സ്കേപ്പ് വെബ് ബ്രൗസർ ഒരുകാലത്ത് ആധിപത്യം പുലർത്തിയിരുന്നുവെങ്കിലും ആദ്യകാല ബ്രൗസർ യുദ്ധത്തിൽ ഇന്റർനെറ്റ് എക്സ്പ്ലോററിനും മറ്റ് എതിരാളികൾക്കും മുമ്പിൽ പിടിച്ചുനിൽക്കാനായില്ല, അതിന്റെ വിപണി വിഹിതം 1990 കളുടെ മധ്യത്തിൽ 90 ശതമാനത്തിൽ നിന്ന് 2006 ൽ ഒരു ശതമാനത്തിൽ താഴെയായി. നെറ്റ്സ്കേപ്പ് വെബ് പേജുകളുടെ ക്ലയന്റ്-സൈഡ് സ്ക്രിപ്റ്റിംഗിനായി ഏറ്റവും വ്യാപകമായി ഉപയോഗിക്കുന്ന ഭാഷയായ ജാവാസ്ക്രിപ്റ്റ് പ്രോഗ്രാമിംഗ് ഭാഷ സൃഷ്ടിച്ചു. എസ്‌എസ്‌എല്ലും കമ്പനി വികസിപ്പിച്ചെടുത്തു, അതിന്റെ പിൻ‌ഗാമിയായ ടി‌എൽ‌എസ് വരുന്നതിന് മുമ്പ് ഓൺലൈൻ ആശയവിനിമയങ്ങൾ സുരക്ഷിതമാക്കാൻ ഉപയോഗിച്ചിരുന്നു.
നെറ്റ്സ്കേപ്പ് സ്റ്റോക്ക് 1995 മുതൽ 1999 വരെ വ്യാപാരം നടത്തി, ഈ ‌ഇടപാടിൽ കമ്പനി എ‌ഒ‌എൽ ഏറ്റെടുക്കുന്നതുവരെ ആത്യന്തികമായി 10 ബില്യൺ യുഎസ് ഡോളർ വിലമതിച്ചു. 1998 ഫെബ്രുവരിയിൽ, എഒഎൽ(AOL) ഏറ്റെടുക്കുന്നതിന് ഏകദേശം ഒരു വർഷം മുമ്പ്, നെറ്റ്സ്കേപ്പ് അതിന്റെ ബ്രൗ സറിനായി സോഴ്സ് കോഡ് പുറത്തിറക്കുകയും അതിന്റെ ഉൽ‌പ്പന്നത്തിന്റെ ഭാവി വികസനം ഏകോപിപ്പിക്കുന്നതിന് മോസില്ല ഓർ‌ഗനൈസേഷൻ സൃഷ്ടിക്കുകയും ചെയ്തു. ഗെക്കോ റെൻഡറിംഗ് എഞ്ചിനെ അടിസ്ഥാനമാക്കി മൊസില്ല ഓർഗനൈസേഷൻ ബ്രൗസറിന്റെ മുഴുവൻ സോഴ്‌സ് കോഡും മാറ്റിയെഴുതി, ഭാവിയിലെ എല്ലാ നെറ്റ്സ്കേപ്പ് പതിപ്പുകളും ഈ മാറ്റിയെഴുതിയ കോഡിനെ അടിസ്ഥാനമാക്കിയുള്ളതാണ്. 2000 കളുടെ തുടക്കത്തിൽ എ‌ഒഎൽ മൊസില്ല ഓർ‌ഗനൈസേഷനുമായുള്ള ഇടപെടൽ കുറച്ചപ്പോൾ, 2003 ജൂലൈയിൽ‌ മോസില്ല ഫൗണ്ടേഷൻ‌ സ്ഥാപിച്ചു. മോസില്ല ഫൗണ്ടേഷന്റെ ഫയർഫോക്സ് ബ്രൗസറിനെ ശക്തിപ്പെടുത്താൻ ഗെക്കോ എഞ്ചിൻ ഉപയോഗിക്കുന്നു.
നെറ്റ്സ്കേപ്പിന്റെ ബ്രൗസർ വികസനം 2007 ഡിസംബർ വരെ തുടർന്നു, 2008 ന്റെ തുടക്കത്തിൽ കമ്പനി ഇതിനെ പിന്തുണയ്ക്കുന്നത് നിർത്തുമെന്ന് എഒഎൽ പ്രഖ്യാപിച്ചു. 2011 വരെ, ഒരു ഡിസ്കൗണ്ട് ഇന്റർനെറ്റ് സേവന ദാതാവിനെ മാർക്കറ്റ് ചെയ്യുന്നതിന് എഒഎൽ നെറ്റ്സ്കേപ്പ് ബ്രാൻഡ് ഉപയോഗിക്കുന്നത് തുടർന്നു.
എഒഎൽ നെറ്റ്സ്കേപ്പിലെ കമ്യൂണിക്കേഷൻസ് കോർപ്പറേഷൻ പുതിയ അറോറ കോർപ്പറേഷൻ എന്ന് പുനർനാമകരണം ചെയ്തു, സ്വയമേ നെറ്റ്സ്കേപ്പ് ബ്രാൻഡ് കൈമാറ്റം നടന്നു. [അവലംബം ആവശ്യമാണ്] എഒഎൽ, മൈക്രോസോഫ്റ്റിന് മുൻ നെറ്റ്സ്കേപ്പ് കമ്പനി വിറ്റു [അവലംബം ആവശ്യമാണ്] പിന്നീട് ഫേസ്ബുക്കിന് വിറ്റു. [അവലംബം ആവശ്യമാണ് ] മുൻ നെറ്റ്സ്കേപ്പ് കമ്പനി നിലവിൽ ഫേസ്ബുക്കിന്റെ പ്രവർത്തനരഹിതമായ ഒരു സബ്സിഡിയറിയാണ്, അത് ഇപ്പോഴും ന്യൂ അറോറ കോർപ്പറേഷൻ എന്നറിയപ്പെടുന്നു. ഇന്ന്, വെരിസോൺ കമ്മ്യൂണിക്കേഷന്റെ അനുബന്ധ സ്ഥാപനമായ വെരിസൺ മീഡിയയുടെ ഉടമസ്ഥതയിലുള്ള ഒരു ബ്രാൻഡ് നാമമാണ് നെറ്റ്സ്കേപ്പ്.
ആദ്യകാലങ്ങളിൽ
വളർന്നുവരുന്ന വേൾഡ് വൈഡ് വെബിൽ നിന്ന് മുതലെടുക്കാൻ ശ്രമിച്ച ആദ്യത്തെ കമ്പനിയാണ് നെറ്റ്സ്കേപ്പ്. 1994 ഏപ്രിൽ 4 നാണ് മൊസൈക് കമ്മ്യൂണിക്കേഷൻസ് കോർപ്പറേഷൻ എന്ന പേരിൽ ഇത് സ്ഥാപിതമായത്, മാർക്ക് ആൻഡ്രീസനെ സഹസ്ഥാപകനായും ക്ലീനർ പെർകിൻസിനെ നിക്ഷേപകരായും നിയമിച്ച ജിം ക്ലാർക്കിന്റെ ബുദ്ധികേന്ദ്രമാണ് ഇത്. ക്ലാർക്കും ആൻഡ്രീസനും തമ്മിലുള്ള ആദ്യ കൂടിക്കാഴ്ച ഒരിക്കലും നെറ്റ്സ്കേപ്പ് പോലുള്ള ഒരു സോഫ്റ്റ്വെയറിനെക്കുറിച്ചോ സേവനത്തെക്കുറിച്ചോ ആയിരുന്നില്ല, മറിച്ച് നിന്റെൻഡോയ്ക്ക് സമാനമായ ഒരു ഉൽപ്പന്നത്തെക്കുറിച്ചാണ്.
അവലംബം
വർഗ്ഗം:കമ്പ്യൂട്ടർ അധിഷ്ഠിത വ്യവസായങ്ങൾ
ഡേവിഡ് വൈൻലൻഡ്
അമേരിക്കയിലെ നാഷണൽ ഇൻസ്റ്റിട്ട്യൂട്ട് ഓഫ് സ്റ്റാൻഡേർഡ്‌സ് ആൻഡ് ടെക്‌നോളജിയിലെ (NIST)ക്വാണ്ടം ഒപ്റ്റിക്സ് ഗവേഷകസംഘത്തലവൻ. ഇദ്ദേഹം ഫ്രഞ്ച് ഗവേഷകനായ സെർജി ഹരോഷേയോടൊപ്പം 2012 ലെ ഭൗതികശാസ്ത്രത്തിനുള്ള നൊബേൽ സമ്മാനം പങ്കിട്ടു. ഇവരുടെ ഗവേഷണങ്ങളുടെ തുടര്ഫലമായി സൂക്ഷ്മ കണങ്ങളുടെ ഗുണധർമങ്ങൾ പഠിക്കുന്ന ക്വാണ്ടം ഭൗതികത്തിൽ വിപ്ലവകരമായ മാറ്റങ്ങൾ വരികയുണ്ടായി.ക്വാണ്ടം പ്രകാശശാസ്ത്ര മേഖലയിൽ കൈവന്ന മുന്നേറ്റം, വാർത്താവിനിമയത്തിന്റെയും കമ്പ്യൂട്ടിങ്ങിന്റെയും അത്യന്താധുനിക യുഗത്തിന് ഗതിവേഗം പകരുമെന്നാണ് നൊബേൽ സമിതിയുടെ നിരീക്ഷണം.
=സംഭാവനകൾ=
കൊളറാഡോയിലെ തൻറെ പരീക്ഷണശാലയിൽ വൈദ്യുത ചാർജ് ചെയ്ത കണങ്ങളെയും അയോണുകളെയും വലയിലാക്കിയ (trapping) ശേഷം, അവയെ പ്രകാശകണങ്ങളായ ഫോട്ടോണുകൾകൊണ്ട് നിരീക്ഷണ വിധേയമാക്കുന്ന സംവിധാനം വൈൻലൻഡും സഹപ്രവർത്തകരും ആവിഷ്‌കരിച്ചു. അത്യന്തം താഴ്ന്ന താപനിലകളിലും വായുരഹിതാവസ്ഥയിലും കണങ്ങളെ നില നിർത്തുന്നത് കൊണ്ട് വികിരണങ്ങളിൽ നിന്നും താപവ്യതിയാനങ്ങളിൽ നിന്നും അവ മുക്തരായിരിക്കും. ലേസർ ബീമുകൾ ഉപയോഗിച്ചാണ് ഇത് സാധ്യമാക്കുന്നത്. ഇവയുടെ പ്രയോഗത്തിൽ വിദഗ്ദ്ധനാണ് ഡേവിഡ്‌. ഈ അവസ്ഥയിൽ അയോണുകൾ അവയുടെ ഏറ്റവും താഴ്ന്ന ഊര്ജാവസ്ഥയിൽ ആയിരിക്കുകയും തൽഫലമായി അവയുടെ ക്വാണ്ടം അവസ്ഥാവിശേഷങ്ങൾ കൃത്യമായ്‌ നിരീക്ഷിച്ചു ബോധ്യപ്പെടുവാനും സാധിക്കും.
വൈൻലാൻഡും കൂട്ടരും ഈ രീതിയിൽ ആവിഷ്കരിച്ച മറ്റൊരു സംഗതിയാണ് ക്വാണ്ടം ഒപ്റ്റിക്കൽ ക്ലോക്കുകൾ. ക്വാണ്ടം കണങ്ങൾ ഉപയോഗിച്ച് നിലവിലെ ഏറ്റവും ക്ലിപ്തമായ സീസിയം-അറ്റോമിക ക്ലോക്കുകളെക്കാൾ നൂറു മടങ്ങ്‌ കൃത്യതയാർന്ന സമയം കണ്ടെത്താൻ കഴിയുന്നവയാണിവ.സീസിയം ക്ലോക്കുകൾ മൈക്രോവേവ്‌ റേഞ്ചിൽ പ്രവർത്തിക്കുമ്പോൾ ക്വാണ്ടം അയോൺ ക്ലോക്കുകൾ ദൃശ്യ പരിധിയിൽ ഉള്ള പ്രകാശമാണ് സൂക്ഷ്മതയ്ക്കായി ഉപയോഗിക്കുക. അതിനാൽ തന്നെ അവ ഒപ്ടിക്കൽ ക്ലോക്കുകൾ എന്നാണു അറിയപ്പെടുന്നത്.ഇത്രയും സൂക്ഷ്മതയാർന്ന സമയം അളക്കാൻ കഴിയുന്നതിലൂടെ സ്പേസ് – ടൈം അളവു കോലിൽ ഉള്ള ഏറ്റവും ചെറിയ വ്യതിയാനങ്ങൾ പോലും കൃത്യമായി മനസ്സിലാക്കാൻ കഴിയും.
ഊർജ്ജം – ദ്രവ്യം (Matter & Energy) തുടങ്ങിയവയുടെ മൗലിക കണങ്ങളുടേതും അതുമായി ബന്ധപ്പെട്ട അടിസ്ഥാന ക്വാണ്ടം സാഹചര്യങ്ങളെയും പരീക്ഷണ വിധേയമായി നിരീക്ഷിക്കുന്നത് ഏതാണ്ട് പൂർണമായി അസാധ്യം തന്നെ എന്നു കരുതിയിരുന്നതാണ്. ഇത്തരം കണങ്ങൾ നിരീക്ഷണവേളയിൽ ബാഹ്യലോകവുമായി സമ്പർക്കത്തിലാകുന്നതോടെ അവയുടെ സ്വഭാവവിശേഷങ്ങൾക്ക് മാറ്റം വരും. എന്നാൽ ഇത്തരം കണങ്ങളെ അവയുടെ തനത് അവസ്ഥയിൽ നിലനിർത്തിക്കൊണ്ടു തന്നെ നിരീക്ഷിക്കുകയും അവയെ സംബന്ധിച്ച് കൂടുതൽ വിവരങ്ങൾ മനസ്സിലാക്കിയെടുക്കുവാൻ സാധ്യമാണെന്നും ഹരോഷെ തൻറെ പരീക്ഷണങ്ങൾ വഴി തെളിയിച്ചു. ഈ തരത്തിൽ നേരിട്ടു നിരീക്ഷിച്ചു ബോധ്യപ്പെടാൻ സാധിക്കില്ലെന്നു കരുതിയിരുന്ന ക്വാണ്ടം അവസ്ഥകളെ പരീക്ഷണശാലയിൽ സൃഷ്ടിക്കാനും അവയെ പഠനങ്ങൾക്ക് വിധേയമാക്കി പല പ്രതിഭാസങ്ങളെയും സംബന്ധിച്ചുള്ള അതിശയിപ്പിക്കുന്ന അറിവുകളിലേക്കുള്ള വഴികൾ തുറക്കുവാനും കഴിയും.
=പുറത്തേക്കുള്ള കണ്ണികൾ= നോബൽ സമ്മാനം വെബ്സൈറ്റ്
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:നോബൽ സമ്മാനം നേടിയ അമേരിക്കക്കാർ വർഗ്ഗം:1944-ൽ ജനിച്ചവർ
ശുഭാനന്ദ ഗുരു
ഇരുപതാം നൂറ്റാണ്ടിന്റെ തുടക്കത്തിൽ കേരളത്തിലെ കീഴാളജനങ്ങളുടെ ഇടയിൽ പ്രത്യേകിച്ച് പറയ സമുദായത്തിൽ സാമൂഹ്യപരിവർത്തനത്തിന് നവീനമായ കാഴ്ചപ്പാട് മുന്നോട്ടുവച്ചവരിൽ പ്രമുഖനായിരുന്നു ശുഭാനന്ദഗുരു (1882-1950). ആലപ്പുഴ ജില്ലയിൽ ചെങ്ങന്നൂർ താലൂക്കിൽ മാന്നാർ വിലേജിൽ കുട്ടംപേരൂർ വേട്ടുവക്കേരിയിൽ ഇട്ട്യാതി- കൊച്ചുനീലി ദമ്പതികളുടെ മകനായി 1882 ഏപ്രിൽ 28 (1057 മേടം 17) ന്  ജനിച്ച നാരായണൻ പിന്നീട് ശുഭാനന്ദഗുരു എന്ന പേരിൽ പ്രസിദ്ധനായത്.
ജീവിതരേഖ
തന്റെ അനുയായികളുടെ ഇടയിലുണ്ടായിരുന്ന അനാചാരങ്ങളും അന്ധവിശ്വാസങ്ങളും ശുഭാനന്ദഗുരു ശക്തമായി എതിർത്തു. 1934 ജനുവരി 19ന് മാവേലിക്കരയ്ക്ക് അടുത്തുള്ള തട്ടാരമ്പലത്തു വെച്ച് ശുഭാനന്ദഗുരുവിന്റെ നേതൃത്വത്തിൽ മഹാത്മാഗാന്ധിയെ സ്വീകരിച്ചു. സന്ദർശന വേളയിൽ ഗാന്ധിജി ആത്മബോധോദയ സംഘത്തിന് ഇരുപത്തഞ്ച് രൂപ സംഭാവന ചെയ്യുകപോലും ഉണ്ടായി. 1935 നവംബർ 10 ന് ക്ഷേത്രപ്രവേശന വിളംബരം പുറപ്പെടുവിക്കണമെന്ന് ആവശ്യപ്പെട്ടുകൊണ്ട് ഗുരുവിന്റെ നേതൃത്വത്തിൽ 101 അനുയായികൾ തിരുവനന്തപുരത്തേക്ക് പദയാത്ര നടത്തുകയും മഹാരാജവിന് നിവേദനം സമർപ്പിക്കുകയുംചെയ്തു.
1945ൽ ഗുരുദേവ ജന്മഭൂമിയായ കുട്ടംപേരൂർ വേട്ടവക്കേരിയിൽ കലിയുഗ ക്ഷേത്രമായ ആദർശാശ്രമത്തിന് ഗുരു തൃക്കരങ്ങളാൽ ശിലാസ്ഥാപന കർമ്മം നിർവ്വഹിച്ചു.
അവലംബങ്ങൾ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
നെറ്റ്‌സ്കേപ് (വെബ് ബ്രൗസർ)
നെറ്റ്സ്കേപ് കോർപ്പറേഷൻ പുറത്തിറക്കിയിരുന്ന വെബ് ബ്രൗസർ നെറ്റ്സ്കേപ് എന്നാണ് അറിയപ്പെട്ടിരുന്നത്. ആദ്യകാലത്തെ പ്രമുഖ ബ്രൗസറുകളിലൊന്നായിരുന്നു നെറ്റ്സ്കേപ്.
വർഗ്ഗം:വെബ് ബ്രൗസറുകൾ
കക്കാട്, എറണാകുളം
എറണാകുളം ജില്ലയിലെ മുവാറ്റുപുഴ താലൂക്കിൽ സ്ഥിതി ചെയ്യുന്ന ഒരു ചെറിയ ഗ്രാമമാണ്‌ കക്കാട്.
പീറ്റർ തത്ത്വം
അധികാരശ്രണികളിലെ(hierarchy) ജോലിക്കയറ്റങ്ങൾ, അവയിലെ ഓരോ അംഗത്തേയും അയാളുടെ കഴിവുകേടിന്റെ തലത്തിൽ എത്തിച്ച് അവസാനിക്കുന്നു എന്ന വാദമാണ് പീറ്റർ തത്ത്വം. ശ്രേണീബദ്ധമായ സം‌വിധാനത്തിലെ ഒരംഗത്തിന്, കാര്യക്ഷമത കാട്ടുന്ന കാലത്തോളം ജോലിക്കയറ്റം കിട്ടിക്കൊണ്ടിരിക്കുമെന്ന് ഈ തത്ത്വം ചൂണ്ടിക്കാട്ടുന്നു. കാര്യക്ഷമത കാട്ടാൻ നിവൃത്തിയില്ലാത്ത ഒരു പദവിയിൽ അയാൾ എത്തുന്നതു വരെ ഇതു തുടരുന്നു. കയറ്റങ്ങൾക്കൊടുവിൽ കഴിവുകേടിന്റെ തലത്തിൽ(level of incompetence)എത്തുന്നതോടെ, തുടർന്ന് സ്ഥാനക്കയറ്റത്തിന് അയാൾ അർഹനല്ലാതായിത്തീരുന്നു. ഇതിന്റെ ഫലമായി, ശ്രേണീവ്യവസ്ഥയുള്ള സ്ഥാപനങ്ങളിലെ മിക്കവാറും പദവികളിൽ കാലക്രമേണ അവയുടെ ചുമതലകൾ നിറവേറ്റാൻ പ്രാപ്തിയില്ലാത്തവർ എത്തിച്ചേരുമെന്നും, സ്ഥാപനങ്ങൾ തുടർന്ന് പ്രവർത്തിച്ചുകൊണ്ടിരിക്കുന്നത്, കഴിവുകേടിന്റെ തലത്തിൽ എത്താൻ ബാക്കി നിൽക്കുന്ന ഏതാനും പേരുടെ ബലത്തിലായിരിക്കുമെന്നുമാണ് പീറ്റർ തത്ത്വത്തിന്റെ അനുമാനം.
1969-ൽ ലോറൻസ് ജെ. പീറ്റർ, റെയ്‌മണ്ട് ഹൾ എന്നിവർ ചേർന്നെഴുതിയ "പീറ്റർ‍ തത്ത്വം: എന്തുകൊണ്ട് കാര്യങ്ങൾ എപ്പോഴും പിഴച്ചുപോകുന്നു" എന്ന ഗ്രന്ഥത്തിലാണ് ഈ ആശയം വെളിച്ചം കണ്ടത്. നർമ്മം നിറഞ്ഞ ഈ രചന, ലോറൻസ് പീറ്റർ "അറിയാതെ കണ്ടെത്തിയ ശ്രേണീമീമാംസ(hierarchiology) എന്ന ഗുണകരമായ ശാസ്ത്രത്തിന്റെ കൂടി" അവതരണമാണെന്ന് ഗ്രന്ഥകാരന്മാർ അവകാശപ്പെട്ടിരുന്നു.
അവലോകനം
പ്രവർത്തനക്ഷമമായതെന്തിനേയും പ്രവർത്തിക്കാതാകുന്നതുവരെ തുടരെ ഉപയോഗിക്കാനുള്ള പ്രവണതയെ സംബന്ധിച്ച സാമാന്യനിയമം തന്നെയാണ് പീറ്റർ തത്ത്വവും അവതരിപ്പിക്കുന്നത്. അണുശക്തിനിലയങ്ങളുമായി ബന്ധപ്പെട്ട ഒരു കേടുതീർക്കൽ കർമ്മപരിപാടിക്കിടെ വില്യം ആർ. കൊർകോറൻ, വാക്വം ക്ലീനറും മറ്റും പോലുള്ള ഉപകരണങ്ങളുടേയും "സുരക്ഷാവിലയിരുത്തൽ" പോലെയുള്ള ഭരണപരമായ നടപടികളുടേയും കാര്യത്തിൽ ഇത് നിരീക്ഷിച്ചിട്ടുണ്ട്. ഒരിക്കൽ പ്രവർത്തിച്ചതിനെ, അതിന്റെ പ്രവർത്തനപരിധിക്കപ്പുറം പോലും, അത് പരാജയപ്പെടും വരെ ഉപയോഗിച്ചുകൊണ്ടിരിക്കാനുള്ള പ്രലോഭനം വലുതാണ്. അതേ ആശയം മനുഷ്യവ്യക്തികളുടെ കാര്യത്തിൽ അവതരിപ്പിക്കുകയാണ് പീറ്റർ തത്ത്വം.
ഉയർന്ന സ്ഥാനത്ത് ജോലിക്കാരൻ കഴിവില്ലാത്തവനാകുന്നത് അതിന്റെ ഉത്തരവാദിത്തങ്ങൾ കൂടുതൽ ബുദ്ധിമുട്ടുള്ളതായതു കൊണ്ടായിരിക്കണമെന്നില്ല. അയാൾ നേരത്തേ സാമർത്ഥ്യം കാട്ടിയ ജോലിയ്ക്ക് വേണ്ടിയിരുന്നതിൽ നിന്നു വ്യത്യസ്തമായ ചാതുര്യങ്ങൾ ആവശ്യപ്പെടുന്ന ജോലിയാണ് പുതിയതെന്നതാകാം കാരണം. ഉദാഹരണമായി സ്വന്തം ജോലിയിൽ ശോഭിച്ച ഒരു ഫാക്ടറി തൊഴിലാളി മാനേജരുടെ തലത്തിലേയ്ക്ക് ഉയർത്തപ്പെടുമ്പോൾ പഴയ ജോലിയിൽ ശോഭിക്കാൻ അയാളെ സഹായിച്ച കഴിവുകൾ പുതിയ ജോലിയിൽ പ്രസക്തമാകണമെന്നില്ല.
പ്രയോഗം
ശ്രേണീവ്യവസ്ഥകളിലെ അംഗങ്ങളെ അവരുടെ കഴിവിന്റെ പരമാവധി തലം വരെ മാത്രം ഉയർത്തുക; അതിനപ്പുറം കഴിവുകേടിന്റെ തലത്തിലേയ്ക്ക് ഉയർത്താതിരിക്കുക എന്ന നിലപാട് പീറ്റർ തത്ത്വത്തിൽ നിന്നു കിട്ടുന്ന ഉൾക്കാഴ്ചയുടെ പ്രയോഗമാകുന്നു. ഒരു ജോലിക്കാരന് പുതിയ സ്ഥാനത്തിന്റെ ഉത്തരവാദിത്തങ്ങൾ നിർവഹിക്കാൻ പ്രാപ്തിയുണ്ടോയെന്ന് ഇപ്പോഴത്തെ സ്ഥാനത്തെ പ്രവർത്തനങ്ങൾ വിലയിരുത്തി മനസ്സിലാക്കിയ ശേഷം മാത്രം കയറ്റം നൽകുക എന്നാണ് ഇതിനർത്ഥം. പ്രായോഗികതലത്തിൽ ഇത് താഴേപ്പറയുന്ന നയങ്ങളിലേയ്ക്ക് നയിച്ചേക്കാം.
വർഗ്ഗ-ജാതികളിലൂന്നിയ വ്യവസ്ഥകളിൽ കഴിവുകേടിന്റെ പ്രശ്നം ഒഴിവാക്കാൻ എളുപ്പമാണെന്നും പീറ്റർ ചൂണ്ടിക്കാട്ടി. അത്തരം വ്യവസ്ഥകളിൽ, താഴേക്കിട കഴിവുകൾ ആവശ്യപ്പെടുന്ന ജോലികളിലുള്ള വ്യക്തികൾ ഉയർന്ന കഴിവുകൾ വേണ്ട മേലേക്കിട ജോലികളിലേയ്ക്ക് ഉയർത്തപ്പെടുന്നില്ല. അത്തരം ജോലികൾ അവയ്ക്കു മതിയായ കഴിവുകൾ ഉള്ള മറ്റൊരു വർഗ്ഗം വ്യക്തികൾക്കായി മാറ്റിവച്ചിരിക്കും. "സ്തൂപത്തിന്റെ ഉച്ചിയില്" ‍(Top of the Pyramid) തുടക്കം കിട്ടാനുള്ള സാധ്യത മൂലം, അത്തരം ജോലികൾ കൂടുതൽ കഴിവുള്ളവരെ ആകർഷിക്കുകയും ചെയ്യും. താഴേക്കിടയിൽ നിന്നു തുടങ്ങിയുള്ള ജോലിക്കയറ്റങ്ങളിലൂടെയാകുമ്പോൾ, അവർ ഉച്ചിയിൽ ഒരിക്കലും എത്താതിരിക്കാനാണ് സാധ്യത. അതിനാൽ വർഗ്ഗ-ജാതികളെ ആശ്രയിക്കുന്ന ശ്രേണികൾ വർഗ്ഗരഹിതവും, അവസരസമത്വത്തെ ആശ്രയിക്കുന്നതുമായ ശ്രേണികളേക്കാൾ പ്രവർത്തനക്ഷമത കാട്ടുന്നു.
ഈ ആശയത്തെ പിന്തുടരുന്ന ചില സ്ഥാപനങ്ങൾ, സാങ്കേതികജോലികൾ ചെയ്യുന്ന വ്യക്തികളെ അവരുടെ വിരുതിന്റെ പേരിൽ മാനിക്കുന്നതിനൊപ്പം അവർ മാനേജർമാരെന്ന നിലയിൽ വിജയിക്കാനാവില്ലെന്ന് കരുതുന്നു. അതിനാൽ, അവർക്കു മാത്രമായി ഒരു സമാന്തര വിഭാഗം സൃഷ്ടിച്ച് മാനേജർമാരുടെ ചുമതലകൾ നൽകാതെ മാനേജർമാരുടേതിന് സമാനമായ പദവിയും വേതനവും നൽകുകയാണ് ഈ സ്ഥാപനങ്ങളുടെ രീതി.
ശ്രേണീശാസ്ത്രം
പീറ്റർ തത്ത്വം കണ്ടെത്തിയ പീറ്റർ തന്നെ, മനുഷ്യസമൂഹത്തിലെ ശ്രേണീബദ്ധമായ സംഘടനാവ്യവസ്ഥകളുടെ അടിസ്ഥാനതത്ത്വങ്ങളെ സംബന്ധിക്കുന്ന "ശ്രേണീശാസ്ത്രം" എന്നാ വിജ്ഞാനശാഖ കണ്ടെത്തിയതായും അവകാശപ്പെട്ടു.
"(പീറ്റർ) തത്ത്വം രൂപപ്പെടുത്തി കഴിഞ്ഞപ്പോൾ, അധികാരശ്രേണികളുടെ പഠനമായ ശ്രേണീശാസ്ത്രം എന്ന വിജ്ഞാനശാഖ "അവിചാരിതമായി" കണ്ടെത്തിയതായി ഞാൻ മനസ്സിലാക്കി. അധികാരശ്രേണി എന്ന പദം നേരത്തേ ഉപയോഗിച്ചിരുന്നത്, സഭാഭരണത്തിലെ പുരോഹിതന്മാരുടെ ശ്രേണികൾ ചേർന്ന സം‌വിധാനത്തെ ഉദ്ദേശിച്ചാണ്. എന്നാൽ ഇന്നത്തെ അതിന്റെ പ്രയോഗം, പല തലങ്ങളിലെ പദവികളിലും വർഗ്ഗങ്ങളിലും ഉൾപ്പെട്ട വ്യക്തികൾ ചേർന്ന ഏതു സംഘടനയെ ഉദ്ദേശിച്ചും ആകാം. താരതമ്യേന അടുത്തകാലത്ത് ജന്മമെടുത്ത വിജ്ഞാനശാഖയാണെങ്കിലും  ശ്രേണീശാസ്ത്രത്തിന് പൊതു-സ്വകാര്യമേഖലകളിലെ  ഭരണസം‌വിധാനങ്ങളിൽ വലിയ പ്രസക്തിയുണ്ട്."
- ഡോക്ടർ ലോറൻസ് ജെ. പീറ്റർ, റെയ്‌മണ്ട് ഹൾ എന്നിവർ
ജനകീയസംസ്കൃതിയിൽ
നിത്യജീവിതത്തിൽ നിന്നുള്ള ഉദാഹരണങ്ങളും മനുഷ്യസഭാവത്തിന്റെ ചിന്തോദ്ദീപകമായ വിശദീകരണങ്ങളും ഉൾപ്പെടുന്ന പീറ്ററുടെ ഗ്രന്ഥം ജനകീയസംസ്കൃതിയെ സ്വാധീനിച്ചിട്ടുണ്ട്. അമേരിക്കൻ കോമിക് ചിത്രപരമ്പരയായ ദിൽബർട്ട്, ഓഫീസ് സ്പേസ് എന്ന ചലച്ചിത്രം, ദ ഓഫീസ് എന്ന ടെലിവിഷൻ പരമ്പര തുടങ്ങിയവയിലെല്ലാം പീറ്റർ തത്ത്വം പ്രതിഫലിച്ചിട്ടുണ്ട്. സ്കോട്ട് ആദംസിന്റെ കോമിക്ക് സ്ട്രിപ് പരമ്പരയായ ദിൽബർട്ടിലെ "ദിൽബർട്ട് തത്ത്വം" പീറ്റർ തത്ത്വത്തിന്റെ മറ്റൊരു രൂപമാണ്: യാതൊരു കാര്യക്ഷമതയുമില്ലാത്ത ജോലിക്കാർ സൃഷ്ടിച്ചേക്കാവുന്ന അപകടം ഒഴിവാക്കാനായി സ്ഥാപനങ്ങൾ അവരെ മാനേജർ പദവിയിലേയ്ക്ക് ഉയർത്തി മാറ്റിനിർത്തുന്നു എന്നാണ് ദിൽബർട്ട് തത്ത്വം പറയുന്നത്. പീറ്റർ തത്ത്വമനുസരിച്ച്, സ്ഥാനക്കയറ്റങ്ങൾക്കൊടുവിൽ കാര്യക്ഷമതയില്ലായ്മയിലെത്തുന്ന വ്യക്തി നേരത്തേ കാര്യക്ഷമത കാട്ടിയിരുന്നു. ദിൽബർട്ട് തത്ത്വത്തിൽ സ്ഥാനക്കയറ്റം കിട്ടുന്ന വ്യക്തി ഒരിക്കലും കാര്യക്ഷമത കാട്ടിയിട്ടില്ലാത്തയാളാണ്. ഒരു സ്ഥാപനത്തിൽ ഒരേസമയം ദിൽബർട്ട് തത്ത്വവും പീറ്റർ തത്ത്വവും പ്രവർത്തിച്ചുകൂടെന്നില്ല.
പീറ്റർ തത്ത്വത്തിന്റെ നാല്പതാം വാർഷികത്തോടനുബന്ധിച്ച്, പീറ്ററുടെ ഗ്രന്ഥം പുനപ്രസാധനം ചെയ്യുന്നുണ്ടെന്ന് 2009 ഏപ്രിൽ മാസം അറിയിപ്പുണ്ടായി.
അവലംബം
വർഗ്ഗം:തത്ത്വശാസ്ത്രം
തലശ്ശേരി ആർട്സ് സൊസൈറ്റി
തലശ്ശേരിയിൽ പ്രവർത്തിക്കുന്ന ഒരു സാസ്കാരികകേന്ദ്രമാണ് തലശ്ശേരി ആർട്സ് സൊസൈറ്റി. നഗരത്തിന്റെ കടലോരഭാഗത്തെ പഴയ പാണ്ടികശാലകളിൽ ഒന്ന് രൂപമാറ്റം വരുത്തി ചിത്രശാലയും സംവാദവേദിയും ഒരുക്കിയാണ് സൊസൈറ്റി പ്രവർത്തനം ആരംഭിച്ചത്.
പ്രവർത്തമേഖലകൾ
വാരാന്തങ്ങളിൽ ചലച്ചിത്രപ്രദർശനങ്ങൾ, എല്ലാ മാസത്തിലും മീറ്റ് ദ പോയറ്റ് എന്ന പരിപാടിയിൽ കവികൾ നടത്തുന്ന കവിതാവതരണം, ചിത്ര-ശില്പപ്രദർശനങ്ങൾ, സംവാദങ്ങൾ, സംഗീതാവതരണം എന്നിവയാണ് സൊസൈറ്റിയുടെ മുഖ്യപ്രവർത്തനങ്ങൾ.
മീറ്റ് ദ പോയറ്റ്
സച്ചിദാനന്ദൻ, കെ. ജി. ശങ്കരപിള്ള, ടി. പി. രാജീവൻ, പി.പി. രാമചന്ദ്രൻ, പി. രാമൻ, സിവിക് ചന്ദ്രൻ, എസ്. കലേഷ്, സിന്ധു കെ. വി. മുതൽ പുതിയ തലമുറയിലെ നിരവധി കവികൾ വരെ സ്വന്തം രചനകൾ അവതരിപ്പിക്കുയും ശ്രോതാക്കളുമായി സംവദിക്കുകയും ചെയ്തിട്ടുണ്ട്. കാവ്യാവതരണപരിപാടി തത്സമയം ഫേസ്‌ബുക്ക് ലൈവായി പ്രസരണം ചെയ്യുന്നതിനാൽ ലോകമെമ്പാടും നിരവധി കവിതാസ്വാദകർ മീറ്റ് ദ പോയറ്റ് പരിപാടിയുടെ സ്ഥിരം കാഴ്ചക്കാരായി. ഒരു മാസത്തിൽ ഒന്നിലേറെ കവിതാവതരണങ്ങൾ ഉണ്ടാവാറുണ്ട്. നിരൂപകനും നാടകകൃത്തും കവിതാവിവർത്തകനുമായ എൻ. ശശിധരൻ സ്വയം വിവർത്തനം ചെയ്തതും മറ്റുള്ളവർ വിവർത്തനം ചെയ്തതുമായ കവിതകൾ ഉൾപ്പെടുത്തി ലോകകവിത എന്ന കവിതാപരിപാടി നടത്തിയിട്ടുണ്ട്. കവിതയ്ക്കായി കേരളത്തിലുള്ള ഒരിടം എന്ന് കെ.ജി.ശങ്കരപിള്ള മാതൃഭൂമി നടത്തുന്ന ക സാഹിത്യോത്സവത്തിൽ തലശ്ശേരി ആർട്സ് സൊസൈറ്റിയെ വിശേഷിപ്പിച്ചിട്ടുണ്ട്.
ചിത്രശാല
സ്ഥിരം ചിത്രശേഖരം ഉള്ള ഒരു ചിത്രശാല സൊസൈറ്റിയുടെ ഹാളിൽ പ്രവർത്തിക്കുന്നു. മുത്തുക്കോയ, ഭാഗ്യനാഥ് എന്നിങ്ങനെയുള്ള മുതിർന്ന ചിത്രകാരന്മാരും ചിത്രകലയിലെ പുതിയ തലമുറയിലെ പലരും ഇവിടെ പ്രദർശനങ്ങൾ സംഘടിപ്പിച്ചിട്ടുണ്ട്.
സംഘാടനം
ഔപചാരികമായ സംഘടനാരൂപമോ ഭാരവാഹികളോ ഇല്ല എന്നതാണ് തലശ്ശേരി ആർട്സ് സൊസൈറ്റിയുടെ അസാധാരണത്വം. എഴുപതുകളുടെ പകുതി മുതൽ സാസ്കാരികരംഗത്ത് പ്രവർത്തിക്കുന്ന കാർട്ടൂണിസ്റ്റായ പതഞ്ജലി, ഫിലിം സൊസൈറ്റി സംഘാടകനായ പി. പ്രേംനാഥ്, ചിത്രകാരനായ ശശികുമാർ, സർക്കാർ ഉദ്യോഗസ്ഥനായിരുന്ന അഗസ്റ്റിൻ ഫെർനാണ്ടസ് എന്നിവരാണ് സൊസൈറ്റിയുടെ സംഘാടകർ. പരിപാടികളിൽ പങ്കെടുക്കുന്നവർക്ക് സംഘാടകർക്ക് തുല്യമായ പരിഗണന നല്കുക എന്നതാണ് സൊസൈറ്റിയുടെ നയം.
അവലംബം
http://www.puzha.com/blog/thalassery-art-society-2/
http://newwaynews.in/2018/12/20/tlasery-arts-socity/
https://www.mathrubhumi.com/kannur/kazhcha/kannur-kazhcha-1.3667374
കാൾസ്ബാഡ്, കാലിഫോർണിയ
കാൾസ്ബാഡ് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വടക്കൻ സാൻ ഡിയേഗോ കൗണ്ടിയിലെ പസഫിക് സമുദ്രതീരത്ത് 7 മൈൽ (11 കി. മീ.) നീളം വരുന്ന ഒരു സമ്പന്നമായ റിസോർട്ട് നഗരമാണ്.
ഈ നഗരം ലോസ് ആഞ്ചലസ് നഗരത്തിന് 87 മൈൽ (140 കിലോമീറ്റർ) തെക്കായും സാൻറിയാഗോ നഗരമദ്ധ്യത്തിൽനിന്ന് 35 മൈൽ (56 കിലോമീറ്റർ) വടക്കായും സാൻറിയാഗോ-കാൾസ്ബാഡ്, CA മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമായി നിലകൊള്ളുന്നു.
ഈ നഗരത്തിൻറെ അതിരുകളായി വടക്കുഭാഗത്ത് ഓഷൻസൈഡും വിസ്ത, സാൻ മാർക്കോസ് എന്നിവ കിഴക്കു ഭാഗത്തും തെക്കുഭാഗത്തായി എൻസിനിറ്റാസുമാണ്. തദ്ദേശീയ ജനത "ദി വില്ലേജ് ബൈ ദ സീ" എന്ന പേരിൽ വിളിക്കുന്ന കാൾസ്ബാഡ് ഒരു വിനോദ സഞ്ചാര കേന്ദ്രമാണ്. നഗരത്തിലെ ജനസംഖ്യ 2014 ൽ കണക്കാക്കിയതു പ്രകാരം 112,299 ആണ്. രാജ്യത്തെ ഏറ്റവും മികച്ച 20 സമ്പന്ന സമൂഹങ്ങളിൽ ഒന്നായ കാർസ്ബാഡ്, കാലിഫോർണിയ സംസ്ഥാനത്തിലെ അഞ്ചാമത്തെ ഏറ്റവും സമ്പന്നമായ നഗരമാണ്. ഇവിടുത്തെ ശരാശരി കുടുംബ വരുമാനം 105,000 ഡോളറിനടുത്താണ്.
ചരിത്രം
കാൾസ്ബാദിന്റെ ചരിത്രം ലൂയിസെനോ ജനതയോടൊപ്പമാണ് തുടങ്ങുന്നത് (“മിഷൻ സാൻ ലൂയിസ് റേ”യുമായുള്ള  അടുപ്പം കാരണമായി ഈ ജനതയ്ക്ക് ലൂയിസെനോ എന്ന സ്പാനിഷ് നാമം നൽകപ്പെട്ടു)
ഏതാണ്ട് എല്ലാ വിശ്വസനീയമായ ശുദ്ധജല ലഭ്യതയുളള നദീമുഖങ്ങളിലും ‘പലമായി’ എന്നു വിളിക്കപ്പെട്ടിരുന്നതുൾപ്പെടെ ഒരോ തദ്ദേശീയ ഗ്രാമങ്ങൾ സ്ഥാപിക്കപ്പെട്ടിരുന്നു. ഇന്നത്തെ അഗ്വാ ഹെഡിയോൻഡ ലഗൂണിന് തെക്കുഭാഗത്തായി ഈ സൈറ്റ് സ്ഥിതിചെയ്യുന്നു.
അൾട്ടാ കാലിഫോർണിയയിലെ ആദ്യ യൂറോപ്യൻ പര്യവേക്ഷണസംഘമായ സ്പാനിഷ് “പോർട്ടോള എക്സ്പെഡിഷൻ” 1769 ൽ ബ്യൂണ വിസ്ത ക്രീക്കിനു സമീപം ക്യാമ്പു ചെയ്യവേയാണ് തദ്ദേശീയ ജനതയുമായി ആദ്യം കണ്ടുമുട്ടുന്നത്. 1842 ലെ മെക്സിക്കൻ കാലഘട്ടത്തിൽ കാൾസ്ബാഡിൻറെ തെക്കൻ ഭാഗം, റാഞ്ചോ അഗ്വ ഹെഡിയോൺഡ എന്ന പേരിൽ ആദ്യകാല കുടിയേറ്റക്കാരനായ ജുവാൻ മരിയ മറോണിനു നല്കപ്പെട്ടു.
1880 കളിൽ ജോൺ ഫ്രേസിയർ എന്ന ആദ്യകാല നാവികൻ ഈ പ്രദേശത്ത് ഒരു കിണർ കുഴിച്ചു. അദ്ദേഹം ഇവിടെനിന്നു ലഭിക്കുന്ന ജലം അടുത്ത ട്രെയിൻ സ്റ്റേഷനിലെ ഉപയോഗത്തിനു നൽകാറുണ്ടായിരുന്നു. താമസിയാതെ വിസിൽസ് സ്റ്റോപ്പ്, ഫ്രേസ്സിയേർസ് സ്റ്റേഷൻ എന്ന് അറിയപ്പെട്ടു.
ശുദ്ധജല കിണറിനായുള്ള നടത്തിയ രണ്ടാമത്തെ അന്വേഷണത്തിൽ ലോകത്തിലെ ഏറ്റവും പ്രശസ്തമായ ചില ധാതുജലയുറവകളിലേതിനു സമാനമായ ജലം കണ്ടെത്തുകയും, ഇത്തരം ധാതു ജലഉറവകൾക്കു പ്രശസ്തമായിരുന്ന ബൊഹീമിയൻ പട്ടണമായ കാൾസ്ബാദിനെ (ഇപ്പോൾ ചെക്ക് റിപ്പബ്ലിക്കിലെ ‘കാർ‌ലോവി വാരി’) അനുസ്മരിച്ച് പട്ടണത്തിന് കാൾസ്ബാഡ് എന്നു നാമകരണം ചെയ്യപ്പെടുകയും ചെയ്തു.
1959 ൽ സാൻ ഡീയേഗോ കൌണ്ടി ഉദ്യോഗസ്ഥർ ഡെൽ മാർ എയർപോർട്ട് മാറ്റുവാൻ തീരുമാനമെടുത്തതിനെത്തുടർന്ന് പകരമായി ഒറ്റ റൺവേ മാത്രമുള്ള പലോമർ എയർപോർട്ട് നിലവിൽവന്നു. 1978ൽ സിറ്റി ഓഫ് കാൾസ്ബാഡിലേയ്ക്ക് ഈ വിമാനത്താവളം കൂട്ടിച്ചേർക്കപ്പെടുകയും 1982 ൽ ജെറാൾഡ് മക്ലെല്ലൻ എന്ന പ്രാദേശിക നേതാവിൻറെ പേരിനെ അനുമസ്മരിച്ച് മക്ലെല്ലൻ-പലോമാർ എയർപോർട്ട് എന്നു പുനർനാമകരണം ചെയ്യപ്പെടുകയും ചെയ്തു.
1976 മാർച്ചിൽ ആദ്യത്തെ നവീന സ്കേറ്റ്ബോർഡ് പാർക്ക്, കാൾസ്ബാഡ് സ്കേറ്റ്പാർക്ക് എന്നപേരിൽ നിർമ്മിക്കപ്പെട്ടു. കാൾസ്ബാഡ് റെയ്സ്‍വേയുടെ അടിസ്ഥാനത്തിൽ സ്ഥിതിചെയ്യുന്ന ഇതിൻറെ രൂപകൽപ്പനയും നിർമ്മാണവും ജാക്ക് ഗ്രഹാം, ജോൺ ഓ’മല്ലേയും ചേർന്നായിരുന്നു. യഥാർത്ഥ കാൾസ്ബാഡ് സ്കേറ്റ്പാർക്ക്, കാൾസ്ബാഡ് റേസ് വേ എന്നിവ നിലനിന്നിരുന്ന സൈറ്റ് 2005 ൽ തകർത്തുകളഞ്ഞ് തൽസ്ഥാനത്ത് ഒരു വ്യവസായ പാർക്ക് നിലവിൽവന്നു. എന്നിരുന്നാലും പിന്നീട് രണ്ട് സ്കേറ്റ്പാർക്കുകൾ വികസിപ്പിച്ചെടുത്തിട്ടുണ്ട്
1999 മാർച്ചിൽ ലെഗോലാൻറ് കാലിഫോർണിയ തീം പാർക്ക് തുറന്നു പ്രവർത്തിച്ചു. യൂറോപ്പിനു പുറത്തുള്ള ആദ്യത്തെ ഈ ലെഗോലാൻഡ് തീം പാർക്ക് ഇപ്പോൾ മെർലിൻ എൻറർടെയിൻമെൻറ് ആണ് നടത്തുന്നത്. മെർലിൻ എൻറർടെയിൻമെൻറിന് ഇതിലെ 70 ശതമാനം ഓഹരികൾ സ്വന്തമായിട്ടുണ്ട്. ശേഷിക്കുന്ന 30 ശതമാനം LEGO Group, Kirkbi A / S ൻറെ ഉടമസ്ഥതയിലാണ്.
രാജ്യത്തെ ഏറ്റവും വലിയ സമുദ്രജല ശുദ്ധീകരണ ശാല കാൾസ്ബാഡിൽ സ്ഥിതി ചെയ്യുന്നു. 1 ബില്ല്യൺ ഡോളർ നിർമ്മാണച്ചെലവുള്ള എൻസിന പവർ പ്ലാൻറിലെ കാൾസ്ബാഡ് സമുദ്രജലശുദ്ധീകരണശാലയുടെ നിർമ്മാണം 2015 ഡിസംബറിൽ പൂർത്തിയായി.
ഭൂമിശാസ്ത്രം
നഗരത്തിൻറെ വടക്കുഭാഗം, വടക്കൻ കാൾസ്ബാഡ്, തെക്കൻ ഓഷൻസൈഡ്, പടിഞ്ഞാറൻ വിസ്ത എന്നിവ ഉൾപ്പെടുന്ന ഒരു ട്രൈ-സിറ്റി മേഖലയുടെ ഭാഗമാണ്.
കാലാവസ്ഥ
കാൾസ്ബാഡിൽ വർഷത്തിൽ കുറച്ചു മാത്രം മഴ കിട്ടുന്ന മെഡിറ്ററേനിയൻ കാലാവസ്ഥയാണ് (കൊപ്പെൻ വർഗ്ഗീകരണം BSh). ശരാശരി പ്രതിവർഷം 263 ദിവസങ്ങളിൽ ഇവിടെ സൂര്യപ്രകാശം ലഭിക്കുന്നു. ഇടയ്ക്കിടെ മഴയുള്ള മിതമായ ശീതകാലമാണ് അനുഭവപ്പെടാറുള്ളത്. തീരപ്രദേശങ്ങളിൽ മഞ്ഞുറയുന്നത് വളരെ അപൂർവമാണ്, എന്നാൽ ചിലപ്പോഴൊക്കെ ഡിസംബർ, ജനുവരി മാസങ്ങളിൽ ഉൾനാടൻ താഴ്വരകളിൽ ഇതു സംഭവിക്കാറുണ്ട്. വേനൽക്കാലത്ത് മിക്കവാറും മഴയുണ്ടാകാറില്ല. ചിലപ്പോഴൊക്കെ മൂടിക്കെട്ടിയ  അന്തരീക്ഷവും തണുത്ത മൂടൽമഞ്ഞും അനുഭവപ്പെടുന്നു. ദിവസങ്ങൾ കൂടുതലും സൗമ്യമായതും സുഖകരമായതുമായ കാലാവസ്ഥയാണ്. ചൂടുള്ള വരണ്ട സാന്ത അന എന്ന കാറ്റ് മിക്കവാറും എല്ലാ വർഷവും ഏതാനും ദിവസങ്ങളിൽ ഉയർന്ന ഊഷ്മാവ് കൊണ്ടുവരുന്നു.
അബഹ
സൗദി അറേബ്യയിലെ അസീർ പ്രവിശ്യയിൽ ദക്ഷിണ-പശ്ചിമ ദിക്കിൽ സമുദ്ര നിരപ്പിൽ നിന്നും 2200 മീറ്റർ ഉയരത്തിൽ സ്ഥിതി ചെയ്യുന്ന പട്ടണമാണ്‌ അബഹ (أبها). സൗദിയിലെ ഒരു പ്രമുഖ വിനോദ സഞ്ചാര കേന്ദ്രം കൂടിയാണ് അബഹ. പ്രകൃതി കനിഞ്ഞനുഗ്രഹിച്ച അൽസഭ പ്രദേശങ്ങൾ അബഹയുടെ പ്രത്യേകതയാണ്. ജനബാഹുല്യം കൊണ്ടും വൈവിധ്യമാർന്ന സാംസ്കാരിക പരിപാടികൾ കൊണ്ടും സൗദിയിലെ ടൂറിസം ഭൂപടത്തിൽ സ്ഥാനം പിടിച്ച ആഘോഷമാണ് അബഹ ഫെസ്റ്റിവൽ. ഫൈസൽ ഇബ്നു ഖാലിദ്‌ രാജകുമാരനാണ് അബഹ ഉൾപ്പെടെയുള്ള അസീർ മേഖലയുടെ ഭരണാധികാരി.
വിനോദസഞ്ചാരം
സൗദി അറേബ്യയിലെ പ്രധാന വിനോദസഞ്ചാരകേന്ദ്രമാണ്‌ അബഹ. അൽഗറ, അൽ സുദ, ഹബ്ല, രിജാൽ അൽമ, പച്ചമല തുടങ്ങിയ പ്രകൃതിരമണിയ പ്രദേശങ്ങൾ അടങ്ങിയതാണ് അബഹ വിനോദ സഞ്ചാരമേഖല. ആപ്പിൾ -മുന്തിരിത്തോട്ടങ്ങൾ നിറഞ്ഞുനിൽക്കുന്ന അൽ നമാസ്, ബല്ലസ്മാർ, സബ്തുൽ അലായ തുടങ്ങിയ സ്ഥലങ്ങൾ അബഹയുടെ അടുത്താണ്. സീസണിൽ ഗൾഫ് മേഖലയിൽ നിന്നെല്ലാം സന്ദർശകർ എത്താറുണ്ട്. കാലവസ്ഥയുടെ പ്രത്യേകത കൊണ്ട് അനുഗൃഹീതമാണ്‌ ഈ പ്രദേശം. സൗദി അടക്കമുള്ള ഗൾഫ് രാജ്യങ്ങളിൽ കടുത്ത ചൂട് അനുഭവപ്പെടുന്ന സമയത്തും ഇടയ്ക്കിടെ പെയ്യുന്ന മഴയും മഞ്ഞുവീഴ്ചയുമെല്ലാം ഈ പ്രദേശത്തെ ശൈത്യകാലാവസ്ഥയിൽത്തന്നെ നിലനിർത്തുന്നതാണ് സഞ്ചരികളെ ഇങ്ങോട്ട് ആകർഷിക്കുന്ന മുഖ്യഘടകം. ഗൾഫ് മേഖലയിലെ തന്നെ ഏറ്റവും ഉയരം കൂടിയ ഭാഗമാണ്‌ ഇവിടം. മഴയും കോടമഞ്ഞും ആലിപ്പഴവർ‍ഷവും ഇവിടെ സാധാരണമാണ്‌. മലകൾ തമ്മിൽ ബന്ധിപ്പിക്കുന്ന കേബിൾ കാർ സർവീസ് കടന്ന്പോകുന്നത് അബഹ നഗരത്തിന്റെ കാഴ്ചകൾ ആസ്വദിക്കാൻ പറ്റുന്ന രൂപത്തിലാണ്‌. അബ്ഹയിൽ നിന്ന് ദർബിലേക്കുള്ള ചുരം കയറിയുള്ള യാത്ര ആനന്ദകരമാണ്.
സൂദ
left|200px|thumb|കോടമഞ്ഞിൽ കുളിച്ച് നിൽക്കുന്ന സൂദ മലമുകളിലെ ഒരു സമതലം അബഹയിലെ ഒരു പ്രധാന പർവതമാണ്‌ സൂദ. ഇതിന്‌ മുകളിൽ സമതലമായ പ്രദേശങ്ങളുണ്ട്. ഇവിടത്തെ അനുകൂല കാലാവസ്ഥയിൽ ആപ്പിൾ തോട്ടങ്ങൾ പോലും സമൃദ്ധമായി കാണപ്പെടുന്നു.
ഹബ്‌ല
right|200px|thumb|[[ഹബ്‌ല|ഹബ്‌ലയിലെ കേബിൾ കാർ സർവീസ്]] അബഹയിലെ ഒരു താഴ്വരയാണ്‌ ഹബ്‌ല. ചെങ്കുത്തായ പാർശ്വങ്ങളാണ്‌ ഈ താഴ്വരക്കുള്ളത്. തന്മൂലം പണ്ടു കാലത്ത് മുകളിൽ നിന്ന് തൂക്കിയിട്ട കയർ വഴിയാണ്‌ ആളുകൾ ഇങ്ങോട്ട് വന്നിരുന്നത്. അത് കൊണ്ട് കയർ (ഹബ്ൽ) എന്നതിൽ നിന്നുമാണ്‌ ഹബ്‌ല എന്ന പേർ ലഭിച്ചത്. സൗദി രാജവംശത്തിന്റെ അസ്തിത്വം അംഗീകരിക്കാതിരുന്ന ഒരു ഗോത്രമാണ്‌ ഇവിടെ താമസിച്ചിരുന്നത് എന്നാണ്‌ പറയപ്പെടുന്നത്. ചില വീടുകളും അവയിൽ ചില മനുഷ്യാവശിഷ്ടങ്ങളും ഇന്നും അവിടെ കാണപ്പെടുന്നു.
അബഹ ഫെസ്റ്റിവൽ
ഫെസ്റ്റിവലിനോടനുബന്ധിച്ച് വിനോദസഞ്ചാരികൾക്കായി സൗദി ജിയോളജിക്കൽ സർവേക്കു കീഴിൽ എയർടാക്‌സി സർവീസ് ഉണ്ട്. ഹെലികോപ്റ്ററാണ് എയർടാക്‌സിയായി ഉപയോഗിക്കുന്നത്. അബഹ വിമാനത്താവളത്തിൽനിന്ന് പറന്നുയരുന്ന എയർടാക്‌സി സൂദ, ഫർഫ, ഹബ്‌ല തുടങ്ങിയ വിനോദകേന്ദ്രങ്ങളിലൂടെ പതിനായിരം അടി ഉയരത്തിൽവരെ പറന്ന് വിമാനത്താവളത്തിൽത്തന്നെ തിരിച്ചിറങ്ങും.
അവലംബം
വർഗ്ഗം:സൗദി അറേബ്യയിലെ നഗരങ്ങൾ
കല്ലാർ
തിരുവനന്തപുരം‌ ജില്ലയിലെ പ്രശസ്ത വിനോദസഞ്ചാര കേന്ദ്രമായ പൊൻ‌മുടിയിൽ‌ ഉത്ഭവിക്കുന്ന കല്ലാർ വിതുര, പെരിങ്ങമ്മല, നന്ദിയോട്, പഞ്ചായത്തുകളിലൂടെ ഒഴുകി വാമനപുരം നദിയിൽ‌ ചേരുന്നു. പ്രശസ്ത ഇക്കോ ടൂറിസം കേന്ദ്രങ്ങളായ ഗോൾ‌ഡൻ‌വാലി, മീൻ‌മുട്ടി എന്നിവ കല്ലാറിൻറെ തീരത്താണ്‌ സ്ഥിതി ചെയുന്നത്.
വർഗ്ഗം:കേരളത്തിലെ നദികൾ - അപൂർണ്ണലേഖനങ്ങൾ വർഗ്ഗം:കേരളത്തിലെ നദികൾ വർഗ്ഗം:തിരുവനന്തപുരം ജില്ലയിലെ നദികൾ
സ്വാതി പുരസ്കാരം
സംഗീതത്തിന് നൽകുന്ന സമഗ്ര സംഭാവനകളെ അടിസ്ഥാനപ്പെടുത്തി കേരള സർക്കാർ നൽകുന്ന അവാർഡാണ് സ്വാതി പുരസ്ക്കാരം. 1997-ൽ നൽകിയ ആദ്യത്തെ സ്വാതി പുരസ്കാരം നേടിയത് ശാസ്ത്രീയ സംഗീതവിദഗ്ദ്ധനായ ശെമ്മാങ്കുടി ശ്രീനിവാസയ്യർ ആണ്.
ഗണമുക്തി പരിഷത്ത്
ഗണമുക്തി പരിഷത്ത് അഥവാ Tripura State Tribal People's Liberation Council ത്രിപുരയിലെ ഗോത്രവർഗങ്ങൾക്കിടയിലുള്ള ഒരു ഇടതുപക്ഷ സംഘടനയാണ്.
വർഗ്ഗം:സി.പി.ഐ.എം. പോഷകസംഘടനകൾ
ബൽഖ്
വടക്കൻ അഫ്ഗാനിസ്താനിലെ വളരെയേറെ ചരിത്രപ്രാധാന്യമുള്ള ഒരു പുരാതനനഗരമാണ് ബൽഖ് (പേർഷ്യൻ: بلخ - ബൽഖ്, പുരാതന പേർഷ്യൻ: 𐎲𐎾𐎧; പുരാതന ഗ്രീക്ക്: Baktra). നഗരങ്ങളുടെ അമ്മ എന്നാണ് ഈ നഗരം അറിയപ്പെടുന്നത്. ബാക്ട്ര എന്നും അറിയപ്പെട്ടിരുന്ന ഇത് പുരാതന ബാക്ട്രിയയിലേയും, മദ്ധ്യകാലത്തെ ഖുറാസാനിലേയും പ്രധാനപ്പെട്ട ഒരു നഗരമായിരുന്നു. പണ്ട് ചൈനയിൽ നിന്നും പടിഞ്ഞാറോട്ടുള്ള പട്ടുപാതയിലെ പ്രധാനപ്പെട്ട വാണിജ്യകേന്ദ്രമായിരുന്നു ബൽഖ്.
ആദ്യകാല ഇറാനിയൻ ജനങ്ങളായിരിക്കണം ഈ നഗരം സ്ഥാപിച്ചത്. പിൽക്കാലത്ത് മദ്ധ്യേഷ്യയിൽ നിന്നും വന്ന വിവിധ ജനവിഭാഗങ്ങൾ ഇവിടെ അധിവസിച്ചു. തുർക്കിക് ഭാഷകൾ സംസാരിക്കുന്ന ഉസ്ബെക്കുകളാണ് ബൽഖിലെ ഇന്നത്തെ താമസക്കാർ. മസാർ-ഇ ശരീഫിൽ നിന്നും തുടങ്ങുന്ന ഒരു പാത, ബൽഖിലൂടെ കടന്ന് മുർഘാബ് നദിയേയും മുറിച്ച് കടന്ന് പടിഞ്ഞാറ്‌ ഹരി നദീതടം വരെ എത്തുന്നുണ്ട്.
ചരിത്രം
അലക്സാണ്ടറുടെ ആക്രമണകാലത്ത് അഫ്ഗാനിസ്താന് വടക്കുള്ള അദ്ദേഹത്തിന്റെ സൈനികനീക്കങ്ങൾക്ക് ബൽഖ് താവളമാക്കിയിരുന്നു.
മംഗോളിയൻ ആക്രമണത്തിനു ശേഷം 1270 കാലത്ത് മാർക്കോ പോളോ ബൽഖ് സന്ദർശിച്ചിട്ടുണ്ട്. മദ്ധ്യധരണ്യാഴി മേഖലയിൽ നിന്ന് ചൈനയിലേക്ക് മംഗോളിയൻ ഖാനായിരുന്ന ഖ്വിബിലായ് ഖാന്റെ സഭയിലേക്കുള്ള തന്റെ യാത്രക്കിടയിലായിരുന്നു ഇത്. വിസ്തൃതിയേറിയ മഹത്തായ നഗരമാണ് ബാൾഖ് എന്നും, മുൻപ് ഇത് ഇതിലും മഹത്തരമായിരുന്നെങ്കിലും താർത്താറുകളുടേയ്യും മറ്റുവിഭാഗങ്ങളുടേയു അധിനിവേശം വെണ്ണക്കല്ലിൽ തീർത്ത പല കൊട്ടാരങ്ങളുടേയും മാളികകളേയും തകർത്തു എന്ന് അദ്ദേഹം പറയുന്നു. ഇവിടത്തെ നാട്ടുകാരുടെ വിവരണമനുസരിച്ച്, അലക്സാണ്ടർ ദാരിയസിന്റെ പുത്രിയെ വിവാഹം ചെയ്തത് ഇവിടെ വച്ചാണ് എന്നും മാർക്കോ പോളോ പറയുന്നു. ഇവിടത്തെ ജനങ്ങൾ മുഹമ്മദീയരായിരുന്നു എന്നും ലെവന്റിലെ തർതാർ രാജാവിന്റേയും, പേർഷ്യയിലെ ഇൽഖാനി സാമ്രാജ്യത്തിന്റെയും അതിരായിരുന്നു അക്കാലത്ത് ഈ നഗരം എന്നും അദ്ദേഹം കൂട്ടിച്ചേർക്കുന്നു.
ചെങ്കിസ് ഖാന്റെ ആക്രമണകാലത്ത് തകർന്ന ബൽഖ്, അദ്ദേഹത്തിന്റെ പിൻ‌ഗാമികളിലൊരാളായ ചഗതായ് വംശത്തിലെ കെബെഗ് ഖാന്റെ കാലത്ത് (ഭരണകാലം:1318 മുതൽ 1326 വരെ) പുനർനിർമ്മിക്കപ്പെട്ടു.
ജീവാണു കീടനാശിനികൾ
ശത്രു കീടങ്ങൾക്ക് വരാവുന്ന രോഗത്തിന്റെ അണുവിനെ തിരിച്ചറിഞ്ഞ് പരീക്ഷണശാലയിൽ ഉരുത്തിരിച്ചെടുക്കുന്നവയാണ് ജീവാണുകീടനാശിനികൾ. ഇവയിൽ പ്രധാനപ്പെട്ടത് വൈറസ്, ബാക്ടീരിയ, കുമിൾ എന്നീ ജീവാണുക്കൾ അടങ്ങിയതാണ്.
വർഗ്ഗം:ജൈവിക കീടനിയന്ത്രണ മാർഗ്ഗങ്ങൾ
പോർട്രെയ്റ്റ് ഓഫ് ഇസബെല്ല ഡി എസ്റ്റെ (ടിഷ്യൻ)
1534 നും 1536 നും ഇടയിൽ പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി വരച്ച ഒരു എണ്ണച്ചായചിത്രമാണ് പോർട്രെയ്റ്റ് ഓഫ് ഇസബെല്ല ഡി എസ്റ്റെ (അല്ലെങ്കിൽ ഇസബെല്ല ഇൻ ബ്ളാക്ക്) ഇത് ഫെറാറ ഡ്യൂക്ക് എർകോൾ ഐ ഡി എസ്റ്റെയുടെയും നേപ്പിൾസിലെ എലനോറിന്റെയും മകൾ മാന്റുവയിലെ മാർക്വേസ് ആയ ഇസബെല്ലാ ഡി എസ്റ്റെയെ ചിത്രീകരിച്ചിരിക്കുന്നു. അവളുടെ തോളിൽ ഒരു നീർനായുടെ വെള്ളരോമം കൊണ്ടുള്ള സിബെല്ലിനോ ഉപയോഗിച്ച് പൊതിഞ്ഞിരിക്കുന്നു.
ടിഷ്യൻ അവളെ ഒരു യുവതിയായി ചിത്രീകരിക്കുന്നുണ്ടെങ്കിലും ആ സമയത്ത് അവർക്ക് 62 വയസ്സായിരുന്നു. ഇസബെല്ലയ്ക്ക് സാമൂഹ്യമോഹമുണ്ടായിരുന്നു. പ്രശസ്ത കലാകാരന്മാരുടെ ഒരു പെയിന്റിംഗ് അവരുടെ പ്രശസ്തിക്കും അന്തസ്സിനും ഉണ്ടാക്കിയേക്കാവുന്ന സ്വാധീനത്തെക്കുറിച്ച് അവർക്കറിയാമായിരുന്നു. ലിയോനാർഡോ ഡാവിഞ്ചി, ആൻഡ്രിയ മാന്റെഗ്ന എന്നിവരെയും ചിത്രീകരണത്തിനായി അവർ നിയോഗിച്ചിരുന്നു.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
ലോട്ടസ് 1-2-3
ഇപ്പോൾ ഐ.ബി.എമ്മിന്റെ ഭാഗമായ ലോട്ടസ് സോഫ്റ്റ്‌വേർ പുറത്തിറക്കിയ ഒരു സ്പ്രെഡ്ഷീറ്റ് ആപ്ലിക്കേഷനാണ് ലോട്ടസ് 1-2-3 (ലോട്ടസ് വൺ-റ്റൂ-ത്രീ). ഐ.ബി.എം. പി.സിയിലെ ആദ്യത്തെ സുപ്രസിദ്ധ ആപ്ലിക്കേഷനുകളിലൊന്നായിരുന്ന ഇത്, 1980-കളുടെ പകുതിയിൽ കോർപ്പറേറ്റ് മേഖലയിൽ ഐ.ബി.എം. പി.സി. കൈവരിച്ച വൻവിജയത്തിനുപിന്നിലെ പ്രധാനഘടകമായിരുന്നു.
തുടക്കത്തിൽ സ്വതന്ത്രമായ സ്പെഡ്ഷീറ്റ് സോഫ്റ്റ്വെയറായും 1990-കളുടെ മദ്ധ്യം മുതൽ ലോട്ടസ് സ്മാർട്ട്സ്വീറ്റ് എന്ന സംയോജിതസോഫ്റ്റ്വെയറിന്റെ ഭാഗമായുമാണ് 1-2-3 പുറത്തിറങ്ങിയത്. ഡോസ് അധിഷ്ഠിതമായ പി.സി.കളിൽ നേതൃസ്ഥാനത്തുനിന്ന സ്പ്രെഡ്ഷീറ്റ് ആപ്ലിക്കേഷനായിരുന്നെങ്കിലും വിൻഡോസിന്റെ ആവിർഭാവത്തോടെ രംഗത്തുനിന്നും അപ്രത്യക്ഷമായി. ഇതോടെ മുൻപ് 1-2-3-ക്കുണ്ടായിരുന്ന വിപണിവിഹിതം മൈക്രോസോഫ്റ്റിന്റെ എക്സെൽ നേടിയെടുത്തു.
തുടക്കം
1980-കളുടെ തുടക്കത്തിൽ വിസികാൽക് എന്ന സ്പ്രെഡ്ഷീറ്റ് പ്രോഗ്രാമായിരുന്നു ആപ്പിൾ കമ്പ്യൂട്ടറിലും ഐ.ബി.എം. പി.സിയിലും പ്രചാരത്തിലിരുന്നത്. ലോട്ടസ് 1-2-3-യുടെ ഉപജ്ഞാതാക്കളായ ലോട്ടസ് ഡെവലപ്മെന്റ് കോർപ്പറേഷൻ 1982-ൽ, മിച്ചെൽ കേപ്പർ, ജോനാഥൻ സാച്ച്സ് എന്നിവർ ചേർന്നാണ് സ്ഥാപിച്ചത്. വിസികാൽക്കിന്റെ വിതരണക്കാരായിരുന്ന വിസികോർപ്പ് എന്ന കമ്പനിയിലെ മുൻജീവനക്കാരനായിരുന്നു മിച്ചെൽ കേപ്പർ. മുൻപ് ഡേറ്റാ ജനറൽ, കോൺസെൻട്രിക് ഡേറ്റാ സിസ്റ്റംസ് എന്നീ കമ്പനികളിൽ പ്രവർത്തിച്ചിരുന്ന ജോനാഥൻ സാച്ച്സ്, അവിടെവച്ച് വിസികാൽക്ക് പോലെയുള്ള രണ്ട് സ്പ്രെഡ്ഷീറ്റ് ആപ്ലിക്കേഷനുകൾ വികസിപ്പിച്ചിട്ടുണ്ടായിരുന്നു.
മിച്ചെൽ കേപ്പറിന്റെ നേതൃത്വത്തിലുള്ള പുതിയ കമ്പനിയിൽ വച്ച് ജോനാഥൻ സാച്ച്സ് ആണ് 1-2-3 പ്രോഗ്രാം വികസിപ്പിച്ചത്. കോൺസെൻട്രിക് ഡേറ്റാ സിസ്റ്റംസിൽ വച്ച് വികസിപ്പിച്ച സ്പ്രെഡ്ഷീറ്റ് പ്രോഗ്രാമിനെ അടിസ്ഥാനമാക്കി സി പ്രോഗ്രാമിങ് ഭാഷയിലാണ് ഇത് വികസിപ്പിക്കാനാരംഭിച്ചത്. പിന്നീട് ഐ.ബി.എം. പി.സിക്കുവേണ്ടി ഇന്റൽ 8088 അസെംബ്ലിഭാഷയിൽ മാറ്റിയെഴുതുകയും ചെയ്തു.
1983 ജനുവരി 26-ന് ലോട്ടസ് 1-2-3 പുറത്തിറങ്ങുകയും വളരെപ്പെട്ടെന്നുതന്നെ വിൽപ്പനയിൽ വിസികാൽക്കിനെ കടത്തിവെട്ടുകയും ചെയ്തു. ഇക്കാലത്ത് മൈക്രോസോഫ്റ്റ് പുറത്തിറക്കിയ മൾട്ടിപ്ലാൻ എന്ന സ്പ്രെഡ്ഷീറ്റ് പ്രോഗ്രാം വിസികാൽക്കിൽ നിന്നും വ്യത്യസ്തമായ സമ്പർക്കമുഖം ഉപയോഗിച്ചപ്പോൾ, വിസികാൽക്കിന് സമാനമായ സമ്പർക്കമുഖമാണ് 1-2-3-യിൽ ഉപയോഗിച്ചത്. ഉദാഹരണത്തിന് കളങ്ങളെ പ്രധിനിധാനം ചെയ്യുന്നതിന് വിസികാൽക്ക് ഉപയോഗിക്കുന്ന A1 ശൈലിയും മെനുവിലേക്കെത്തുന്നതിന് സ്ലാഷ് (/) ഉപയോഗിക്കുന്ന രീതിയും അതേപടി 1-2-3-യിൽ പകർത്തിയിരുന്നു. മികച്ചരീതിയിൽ തയ്യാറാക്കിയിരുന്ന ഈ പ്രോഗ്രാം താരതമ്യേന പ്രശ്നരഹിതവുമായിരുന്നു. പൂർണ്ണമായും എക്സ്86 അസെംബ്ലി ഭാഷയിൽ എഴുതിയിരുന്നതിനാലും ഡോസിന്റെയോ ബയോസിന്റെയോ വേഗതകുറഞ്ഞ ടെക്സ്റ്റ്ഔട്ട്പുട്ട് ഫങ്ഷനുകൾക്കുപകരം നേരിട്ട് വീഡിയോ മെമ്മറിയിലേക്ക് എഴുതുന്നതിനാൽ മികച്ച വേഗതയും 1-2-3-ക്കുണ്ടായിരുന്നു.
ഐ.ബി.എം. പി.സിയുമായുള്ള യോജിപ്പ്
വീഡിയോ മെമ്മറിയിലേക്ക് നേരിട്ട് എഴുതുന്നതിനാൽ ഐ.ബി.എം. പി.സിയുടെ ഹാർഡ്വെയർ രൂപകൽപ്പന കൃത്യമായി അനുസരിക്കുന്ന കമ്പ്യൂട്ടറുകളിൽ മാത്രമേ 1-2-3 ശരിയായി പ്രവർത്തിക്കുമായിരുന്നുള്ളൂ. ഇതുകൊണ്ടുതന്നെ എൺപതുകളുടെ തുടക്കം മുതൽ മദ്ധ്യം വരെ രംഗത്തെത്തിയ ഐ.ബി.എം. പി.സിയുടെ പകർപ്പുകൾ, യഥാർത്ഥ പി.സി.യുമായി 100% അനുരൂപമാണോ എന്നു നോക്കുന്നതിനുള്ള അനൗദ്യോഗികമായ പരിശോധനോപാധികളിലൊന്നായും 1-2-3 ഉപയോഗിക്കപ്പെട്ടു. മൈക്രോസോഫ്റ്റ് ഫ്ലൈറ്റ് സിമുലേറ്ററായിരുന്നു ഇത്തരത്തിലുള്ള മറ്റൊരു ആപ്ലിക്കേഷൻ.
സ്പ്രെഡ്ഷീറ്റുകൾ ധാരാളം മെമ്മറി ഉപയോഗപ്പെടുത്തുമെന്നതിനാൽ, ഐ.ബി.എം. പി.സികളിലെ മെമ്മറി ശേഷി വർദ്ധിപ്പിക്കലിന്, ഉദാഹരണമായി ആപ്ലിക്കേഷനുകൾക്ക് 640 കെ.ബിക്കു മുകളിൽ മെമ്മറി ലഭ്യമാക്കുന്ന എക്സ്പാൻഡെഡ് മെമ്മറി പോലുള്ള സാങ്കേതികമുന്നേറ്റങ്ങൾക്ക്, പ്രധാന പ്രേരകഘടകമായി വർത്തിച്ച ആപ്ലിക്കേഷനാണ് 1-2-3.
പി.സിയുടെ വൻപ്രചാരത്തിന് കാരണമായ ആപ്ലിക്കേഷനുമാണിത്. പി.സിയിൽ മാത്രം പ്രവർത്തിക്കുകയും മറ്റൊരു തട്ടകത്തിലും പ്രവർത്തിക്കാത്തതുമായ 1-2-3-ക്കുവേണ്ടി മാത്രമായി ആയിരക്കണക്കിന് ഉപയോക്താക്കൾക്ക് ഐ.ബി.എം. പി.സി. വിറ്റഴിക്കപ്പെട്ടു. സ്പ്രെഡ്ഷീറ്റ് വിപണിയിലെ 1-2-3-യുടെ കുത്തക ഏതാണ്ട് ഒരു ദശകത്തോളം വെല്ലുവിളിയില്ലാതെ തുടർന്നു. പി.സിക്കുപുറമേ മറ്റനവധി തട്ടകങ്ങൾക്കുവേണ്ടിയും 1-2-3 പതിപ്പുകൾ പിൽക്കാലങ്ങളിൽ പുറത്തിറങ്ങിയിരുന്നു.
സവിശേഷതകൾ
ഒരു സ്പ്രെഡ്ഷീറ്റ് എന്നതിനുപുറമേ ചാർട്ട്/ഗ്രാഫ് തയ്യാറാക്കുന്നതിനുള്ള സൗകര്യവും 1-2-3-യിൽ തുടക്കം മുതലേ ഉണ്ടായിരുന്നു. കൂടാതെ ഒരു ഡേറ്റാബേസ് ആപ്ലിക്കേഷന്റെ പ്രാഥമികസൗകര്യങ്ങളും ഇതിൽ അടങ്ങിയിരുന്നു. 1-2-3 എന്ന പേര്, ഈ മൂന്ന് പ്രധാന കഴിവുകളെ സൂചിപ്പിക്കുന്നതാണ്. സ്പ്രെഡ്ഷീറ്റിന്റെ തെരഞ്ഞെടുത്ത ചതുരങ്ങൾക്കകത്തെ ഒന്നോ രണ്ടോ നിരകളെ അടിസ്ഥാനമാക്കി വിവരങ്ങൾ ക്രമീകരിക്കുക എന്നത്, നേരത്തേ പറഞ്ഞ ഡേറ്റാബേസ് സൗകര്യത്തിന് ഉദാഹരണമാണ്. തിരഞ്ഞെടുത്ത മേഖലയിലെ ടെക്സ്റ്റിന്റെ അരികുകൾ നേരെയാക്കാനുള്ള (ജസ്റ്റിഫൈ) സൗകര്യം മൂലം വേഡ് പ്രോസസറിന്റെ പ്രാഥമികസവിശേഷതകൾ കൂടിയും ഇതിനുണ്ടെന്ന് കണക്കാക്കാം.
വളരെ ഉപയോക്തൃസൗഹാർദ്ദമായ സമ്പർക്കമുഖമായിരുന്നു ലോട്ടസ് 1-2-3-യുടേത്. കീബോഡുപയോഗിച്ച് ലഭ്യമാകുന്ന പോപ്പപ്പ് മെനുകളും ഒറ്റ കീയിൽ പ്രവർത്തിക്കുന്ന നിർദ്ദേശങ്ങളും വേഗത്തിലുള്ള പ്രവർത്തനത്തിന് സഹായകരമായി. എഫ്.1 കീ അടിക്കുമ്പോൾ സന്ദർഭോചിതസഹായം ലഭ്യമാകുന്ന ആദ്യത്തെ ആപ്ലിക്കേഷനുകളിലൊന്നുമായിരുന്നു ഇത്.
1-2-3-യുടെ മൂന്നാംപതിപ്പുമുതൽ ഒരു ഫയലിൽ ഒന്നിലധികം വർക്ക്ഷീറ്റുകൾ ഉൾപ്പെടുത്താനുള്ള സൗകര്യമായി. ഈ പതിപ്പ് സി പ്രോഗ്രാമിങ് ഭാഷയിലാണ് തയ്യാറാക്കപ്പെട്ടത്. ചാർട്ട്/ഗ്രാഫുകൾ തയ്യാറാക്കാനുള്ള പ്രോഗ്രാം ഭാഗങ്ങൾ ഫോർത്ത് എന്ന പ്രോഗ്രാമിങ് ഭാഷയിലുമായിരുന്നു എഴുതപ്പെട്ടത്.
ചാർട്ട്/ഗ്രാഫ് സൗകര്യം പ്രോഗ്രാമിലെ ഒരു പ്രധാനഘടകമായിരുന്നതിനാൽ ഗ്രാഫിക്സ് ഉപകരണങ്ങളുമായുള്ള പൊരുത്തം പ്രധാനമായിരുന്നു. മിക്ക പ്രധാന ഗ്രാഫിക്സ് മാനകങ്ങളെയും 1-2-3 പിന്തുണച്ചിരുന്നു. തുടക്കത്തിൽ സി.ജി.എ., ഹെർക്കുലീസ് ഗ്രാഫിക്സ് മാനകങ്ങൾക്കും പിൽക്കാലത്ത് ഇ.ജി.എ., എ.ടി.&ടി., വി.ജി.എ. മാനകങ്ങൾക്കും പിന്തുണയുണ്ടായിരുന്നു.
1-2-3-യുടെ ആദ്യകാലപതിപ്പുകൾ ഫയൽനാമങ്ങൾക്ക് .WKS എന്ന എക്സ്റ്റെൻഷനായിരുന്നു ഉപയോഗിച്ചിരുന്നത്. 2.0 പതിപ്പിൽ തുടക്കത്തിൽ എക്സ്റ്റെൻഷൻ .WK1 എന്നും പിന്നീട് .WK2 എന്നും ഉപയോഗിച്ചു. 3.0, 4.0 പതിപ്പുകൾക്ക് യഥാക്രമം .WK3, .WK4 എന്നീ എക്സ്റ്റെൻഷനുകളാണ് ഉപയോഗിച്ചിരുന്നത്.
എതിരാളികൾ
ലോട്ടസ് 1-2-3-യിൽനിന്ന് പ്രചോദനം ഉൾക്കൊണ്ട് അനവധി ആപ്ലിക്കേഷനുകൾ രംഗപ്രവേശം ചെയ്തിരുന്നു. 1985-ൽ പുറത്തിറങ്ങിയ മൊസൈക് സോഫ്റ്റ്വെയറിന്റെ ദ് ട്വൻ ആയിരുന്നു ഇക്കൂട്ടത്തിൽ ആദ്യത്തേത്. ഇതിനുപിന്നാലെ ആഡം ഓസ്ബോണിന്റെ നേതൃത്വത്തിൽ വന്ന മറ്റൊരാപ്ലിക്കേഷനാണ് വി.പി.-പ്ലാനെർ. ഇവക്കുരണ്ടിനും 1-2-3-യുടെ ഫയലുകൾ വായിക്കാം എന്നു മാത്രമല്ല ഒരേ നിർദ്ദേശഘടനയായതിനാൽ 1-2-3-യിലെ മിക്ക മാക്രോ പ്രോഗ്രാമുകളും അതേപടി പ്രവർത്തിപ്പിക്കാനും സാധിച്ചിരുന്നു.
അധഃപതനം
1-2-3-യുടെ വരവിനൊപ്പം മൈക്രോസോഫ്റ്റ് പുറത്തിറക്കിയിരുന്ന മൾട്ടിപ്ലാൻ എന്ന സ്പെഡ്ഷീറ്റ് കാലക്രമേണ എക്സെലിനു വഴിമാറി. എക്സെലിന്റെ ആദ്യപതിപ്പ് മാക്കിന്റോഷിനുവേണ്ടി 1985-ലാണ് പുറത്തിറങ്ങിയത്. പി.സി.ക്കുവേണ്ടിയുള്ള എക്സെൽ പതിപ്പ് 1987-ൽ വിൻഡോസ് 2.x-നോടൊപ്പമാണ് പുറത്തുവന്നത്. എങ്കിലും ഇക്കാലത്ത് വിൻഡോസ് അത്ര പ്രചാരത്തിലാകാതിരുന്നതിനാൽ സ്പെഡ്ഷീറ്റ് വിപണിയിൽ ലോട്ടസിന്റെ പിടിയയക്കാൻ അതിനായിരുന്നില്ല. എങ്കിലും ലോട്ടസ് ഇക്കാലത്ത് ചില സാങ്കേതികതിരിച്ചടികൾ നേരിടുന്നുണ്ടായിരുന്നു. യഥാർത്ഥത്തിൽ മാക്രോ അസെംബ്ലറിൽ തയ്യാറാക്കിയിരുന്ന 1-2-3, അതിന്റെ മൂന്നാം പതിപ്പിൽ, വഹനീയതക്കുവേണ്ടി സി പ്രോഗ്രാമിങ് ഭാഷയിൽ പൂർണ്ണമായും മാറ്റിയെഴുതി. വിവിധ തട്ടകങ്ങൾക്കായുള്ള വഹനീയതക്കും മുൻ 1-2-3 പതിപ്പുകളിലെ ഫയലുകൾക്കും മാക്രോകൾക്കും ഒപ്പം അനുരൂപത നിലനിർത്തുന്നതിനുള്ള ശ്രമഫലമായി ഈ പതിപ്പ് ഒരുവർഷത്തിലധികം വൈകിയാണ് പുറത്തിറങ്ങിയത്. സി കമ്പൈലർ നൽകുന്ന വലിപ്പമേറിയ ഓബ്ജക്റ്റ് കോഡ്, താണതരം കമ്പ്യൂട്ടറുകളിൽ ഉപയോഗിക്കാൻ ബുദ്ധിമുട്ടായതുമൂലം 1-2-3-യുടെ രണ്ടു പതിപ്പുകൾ സമാന്തരമായി പുറത്തിറക്കുകയും ചെയ്തു. അതായത്, സിയിൽ നിർമ്മിച്ച പതിപ്പ് 3, ഉന്നതശ്രേണിയിലുള്ള കമ്പ്യൂട്ടർക്കായും പഴയ 2.01 അസെംബ്ലർ കോഡ് അടിസ്ഥാനത്തിലുള്ള 2.2 പതിപ്പ് എക്സ്റ്റെൻഡെഡ് മെമ്മറിയില്ലാത്ത പി.സികൾക്കുമായി പുറത്തിറക്കി.
1989-ൽ 1-2-3-യുടെ ഈ പതിപ്പുകൾ പുറത്തിറക്കുമ്പോഴേക്കും ലോട്ടസിന്റെ വിപണിവിഹിതം കൈയടക്കാവുന്നവിധത്തിൽ മൈക്രോസോഫ്റ്റ് വളർന്നുകഴിഞ്ഞിരുന്നു. തൊണ്ണൂറുകളുടെ തുടക്കത്തിൽ വിൻഡോസിന്റെ പ്രചാരം വളരെ വർദ്ധിക്കുകയും എക്സെൽ ക്രമേണ സ്പ്രെഡ്ഷീറ്റ് രംഗത്തെ 1-2-3-യുടെ നേതൃസ്ഥാനം തട്ടിയെടുക്കുകയും ചെയ്തു. വിൻഡോസിനുവേണ്ടിയുള്ള ഒരു 1-2-3 പതിപ്പിനുവേണ്ടിയുള്ള ശ്രമവും ഫലവത്തായില്ല. പഴയ പതിപ്പിൽ സചിത്രസമ്പർക്കമുഖം കൂട്ടിച്ചേർത്തെന്നതൊഴിച്ചാൽ യാതൊരു മാറ്റവുമില്ലാത്ത പതിപ്പാണ് 1991-ൽ ലോട്ടസ് 1-2-3 ഫോർ വിൻഡോസ് പതിപ്പ് 1.0 എന്ന പേരിൽ പുറത്തിറക്കാനായത്. സമ്പർക്കമുഖത്തിലും സവിശേഷതകളിലും ചില മാറ്റങ്ങൾ വരുത്തി 1993-ൽ ഡോസിനുവേണ്ടിയും വിൻഡോസിനുവേണ്ടിയും പ്രത്യേകം പ്രത്യേകം നാലാം പതിപ്പും 1994-ൽ വിൻഡോസിനുവേണ്ടിയുള്ള അഞ്ചാം പതിപ്പും പുറത്തിറക്കി. എങ്കിലും ഇവക്കൊന്നും പഴയ പ്രതാപമുണ്ടായിരുന്നില്ല.
തൊണ്ണൂറുകളുടെ മദ്ധ്യമായപ്പോഴേക്കും ഒറ്റക്കൊരു സ്പ്രെഡ്ഷീറ്റ് എന്നതിനുപകരം ലോട്ടസിന്റെ ഓഫീസ് ആപ്ലിക്കേഷൻ സ്വീറ്റായ ലോട്ടസ് സ്മാർട്ട്സ്വീറ്റിന്റെ ഭാഗമായി 1-2-3 മാറി. ലോട്ടസ് ഡെവലപ്മെന്റ് കോർപ്പറേഷൻ ഇതിനിടെ ഐ.ബി.എമ്മിൽ ലയിക്കുകയും ചെയ്തു. ചെലവുകുറഞ്ഞ ഓഫീസ് സ്വീറ്റായിരുന്ന സ്മാർട്ട്സ്വീറ്റ്, പല കമ്പ്യൂട്ടറുകൾക്കുമൊപ്പം മുൻകൂർ ഇൻസ്റ്റോൾചെയ്ത് വിൽക്കുകയും ചെയ്തിരുന്നു. എന്നാൽ 32 ബിറ്റിൽ പ്രവർത്തിക്കുന്ന വിൻഡോസ് 95 പുറത്തിറങ്ങിയതോടെ 1-2-3-യുടെ പ്രചാരത്തിന് വീണ്ടും കോട്ടം തട്ടി. ഇക്കാലത്ത് ഐ.ബി.എമ്മിന്റെ പരാജയമായ ഓ.എസ്./2-വിനുവേണ്ടി ശ്രദ്ധകേന്ദ്രീകരിച്ചിരുന്ന ലോട്ടസിന് 1-2-3-യുടെ ഒരു 32 ബിറ്റ് വിൻഡോസ് പതിപ്പ് പുറത്തിറക്കാൻ 1997 വരെ കാലതാമസം നേരിട്ടു. സ്മാർട്ട്സ്വീറ്റ് 97-നൊപ്പമുള്ള ഈ പതിപ്പ് 1-2-3 97 ആയിരുന്നു. ഇതിനുശേഷം 1-2-3 മില്ലെനിയം എഡിഷൻ എന്നൊരു പതിപ്പും 2002-ൽ 1-2-3 അവസാന പതിപ്പായ 9.8-ഉം പുറത്തിറക്കി. എന്നാൽ ഇവയിലൂടെയൊന്നും സ്പ്രെഡ്ഷീറ്റ് രംഗത്ത് ലോട്ടസിന് ഒരു ഉയർത്തെഴുന്നേൽപ്പിന് സാധിച്ചില്ല.
എൺപതുകളിൽ 1-2-3-യുടെ പിൻഗാമിയെന്നവണ്ണം ലോട്ടസ് വികസിപ്പിച്ച, സ്പ്രെഡ്ഷീറ്റ്, ഗ്രാഫ്, ഡേറ്റാബേസ്, വേഡ്പ്രോസർ എന്നിങ്ങനെയുള്ള സൗകര്യങ്ങളെല്ലാം ഉൾക്കൊള്ളിച്ച സംയോജിതസോഫ്റ്റ്വെയറായ ലോട്ടസ് സിംഫണിയും വിജയം കണ്ടിരുന്നില്ല.
പുറംകണ്ണികൾ
വർഗ്ഗം:സ്പ്രെഡ്ഷീറ്റുകൾ
പൈവെളിഗെ
കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് പൈവെളിഗെ.
ഗതാഗതം
വടക്ക് മംഗലാപുരത്തേയും തെക്ക് കോഴിക്കോടിനേയും ബന്ധിപ്പിക്കുന്ന ദേശീയപാത 66-ൽ നിന്നും ഇവിടേക്ക് പ്രാദേശിക റോഡുകൾ ഉണ്ട്. മംഗലാപുരം-പാലക്കാട് പാതയിലുള്ള മഞ്ചേശ്വരം ആണ് അടുത്തുള്ള റയിൽവേ സ്റ്റേഷൻ. മാംഗളൂർ വിമാനത്താവളവും അടുത്തായി സ്ഥിതി ചെയ്യുന്നു.
ഭാഷകൾ
മലയാളം, ബ്യാരി, തുളു, കോട്ട, കൊങ്കണി, ഹാവികന്നട, കന്നഡ തുടങ്ങിയ ഒന്നിലധികം ഭാഷകളാണ് ഈ പ്രദേശങ്ങളിലെ ജനങ്ങൾ സംസാരിക്കുന്നത്.
ഭരണസംവിധാനം
കാസർഗോഡ് ലോകസഭാമണ്ഡലത്തിന്റെ ഭാഗമായ ഈ ഗ്രാമം, മഞ്ചേശ്വരം നിയമസഭാ നിയോജകമണ്ഡലത്തിൽ സ്ഥിതി ചെയ്യുന്നു ..
പുറത്തുനിന്നുള്ള കണ്ണികൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അപ്‌ഫന്റെ മകൾ
മുത്തിരിങ്ങോട്ടു ഭവത്രാതൻ നമ്പൂതിരിപ്പാട് (1901-43) രചിച്ച സാമൂഹികനോവലാണ് (1931)അപ്ഫന്റെ മകൾ എന്ന ഈ കൃതി. ചന്തുമേനോന്റെ ഇന്ദുലേഖയ്ക്കും ശാരദയ്ക്കും ശേഷം മലയാളത്തിലെ സാമൂഹികനോവൽ പ്രസ്ഥാനത്തിന് ലഭിച്ച മുഖ്യ സംഭാവനയാണ്. കാല്പനികത്വത്തിന്റെ അതിപ്രസരം ഇതിൽ ഉടനീളം കാണാമെങ്കിലും ജീവിതത്തിന്റെ യഥാർഥമായ ചിത്രീകരണമാണ് ഇതിനെ ശ്രദ്ധാർഹമാക്കുന്നത്. സമീപ ഭാവിയിൽ പ്രായോഗികമാകാൻ പോകുന്ന മിശ്രവിവാഹമെന്ന ആദർശം അപ്ഫന്റെ മകളുടെ സാത്വികാനുരാഗത്തിലും പക്ഷേ, ഇന്നു സ്വജാതീയ വിവാഹം മാത്രമേ കാര്യക്ഷമമായിട്ടുള്ളു എന്ന പ്രായോഗികമൂലതത്ത്വം മധുവിന്റെ (കഥാ നായകന്റെ) ഇട്ടിച്ചിരി സ്വീകരണത്തിലും അടങ്ങിയിട്ടുള്ളതിനാൽ നമ്പൂതിരിമാരുടെ വൈവാഹിക പരിവർത്തനത്തിന്റെ തത്ത്വവും പ്രയോഗവും ഇതിൽ അടങ്ങിയിട്ടുണ്ടെന്നു പറയാം എന്ന് അവതാരികകാരനായ ഇ.എം. ശങ്കരൻ നമ്പൂതിരിപ്പാട് പ്രസ്താവിച്ചിരിക്കുന്നു. ഒരു നോവലിന് വേണ്ട പശ്ചാത്തല വിസ്തൃതിയില്ലെന്നൊരു കുറവു വിമർശകൻമാർക്കു പറയാമെന്നിരുന്നാലും സർവാംഗീണമായ മനോഹാരിതയും ലക്ഷണ സംയോഗവും തികഞ്ഞ ഒരു ഉത്കൃഷ്ടകൃതിയാണിത്. ചിന്തോദ്ദീപകമായ രീതിയിലാണ് നമ്പൂതിരിമാരുടെ സാമൂഹികസ്ഥിതി ഇതിൽ പ്രതിഫലിപ്പിച്ചിട്ടുള്ളത്. ഉത്കൃഷ്ടമായ പാത്രസൃഷ്ടിയും വിദഗ്ദ്ധമായ കഥാഘടനയും കാവ്യഭംഗി കളിയാടുന്ന ഗദ്യശൈലിയും ഇതിനു കാലാതിവർത്തിയായ ആസ്വാദ്യത പ്രദാനം ചെയ്യുന്നു. ആഖ്യാനശൈലിയുടെ സവിശേഷതയ്ക്ക് ഉദാഹരണമായി, ഒന്നാം അധ്യായത്തിൽ ഉണ്ണിക്കിടാങ്ങൾ ഇലകളും ഇല്ലിക്കോലുകളുംകൊണ്ടു നടത്തുന്ന ഇല്ലംപണിവർണനയുടെ അവസാനഭാഗം താഴെ ഉദ്ധരിക്കുന്നു:
''മധ്യാഹ്നവിശ്രമം കഴിഞ്ഞ് ഇറങ്ങി ലാത്തുവാൻ പുറപ്പെട്ട കുളിർമാരുതൻ, വേല ചെയ്തു വേർപ്പണിഞ്ഞ് തളർന്ന ആ പൂവൽമേനികളെ പുണർന്നു; അവരുടെ നെറ്റിമേൽ ചുംബിച്ചു; അവരുടെ കൈശികങ്ങളിൽ കൈവിരൽകൊണ്ടു തെരുപ്പിടിച്ചു. സന്നിഹിതങ്ങളായ തീരവൃക്ഷങ്ങൾ, പണികഴിഞ്ഞ ആ മണിമണ്ഡപത്തിൽ വിരിക്കുവാൻ നിഴലുകളാകുന്ന നീലക്കംബളങ്ങൾ നീട്ടിക്കൊടുക്കുകയായി. പാലപ്പുള്ളിപ്പുഴയിലെ ഓളങ്ങളാകുന്ന ഓമനക്കിടാങ്ങൾ ആ കുമാരൻമാരുടെ കൂട്ടത്തിൽ കൂടുവാനെന്നപോലെ നുരകളാൽ പൊട്ടിച്ചിരിച്ചുകൊണ്ട് കരയിലേക്ക് പാഞ്ഞുകയറുവാൻ ശ്രമിച്ചുനോക്കുന്നു. പരിണതവയസ്സായ പകലവൻ ഈ കൌമാരവിലാസങ്ങൾ കണ്ടുംകൊണ്ട് പശ്ചിമാകാശത്തിൽ കൌതുകസ്തബ്ധനായി നിന്നുവോ എന്നു തോന്നും.''
അവലംബം
വർഗ്ഗം:മലയാളം നോവലുകൾ വർഗ്ഗം:സാമൂഹ്യ നോവലുകൾ
ആൾ ഇന്ത്യാ കിസാൻ സഭ (അശോക റോഡ്)
അഖില ഭാരതീയ കിസാൻ സഭ (A.I.K.S.) ഭാരത്തിലെ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)നോട് ആഭിമുഖ്യമുള്ള ഒരു ഇടതുപക്ഷ കർഷക സംഘടനയാണ്.
ദി ഫാന്റം
ഒരു അമേരിക്കൻ സാഹസിക ചിത്രകഥയാണ് ദി ഫാന്റം. 1936-ൽ ലീ ഫാൽക് ആണ് ഈ സാഹസിക നായകനെ സൃഷ്ടിച്ചത്. ആദ്യത്തെ പ്രത്യേക വേഷധാരിയായ ചിത്രകഥാനായകനാണ് ഫാന്റം എന്നാണ് ആ പരമ്പരയുടെ ആരാധകർ അവകാശപ്പെടുന്നത്. 1936 ഫെബ്രുവരി പതിനേഴാം തിയതി ആണ് ഈ പരമ്പര ആദ്യം ദിനപത്രങ്ങളിൽ പ്രത്യക്ഷപ്പെട്ടത്. ഇത് ഇന്നും തുടരുന്നു.
ആൾ ഇന്ത്യാ കിസാൻ സഭ (അശോക റോഡ്)
ചരിത്രം
1929 ൽ രൂപീകരിച്ച സഹജനന്ദ് സരസ്വതിയുടെ നേതൃത്വത്തിലാണ് ബിസാറിൽ കിസാൻ സഭാ പ്രസ്ഥാനം ആരംഭിച്ചത്. ബിഹാർ പ്രൊവിൻഷ്യൽ കിസാൻ സഭ (ബിപികെഎസ്) അവരുടെ തൊഴിൽ അവകാശങ്ങൾക്കെതിരായ സമീന്ദാരി ആക്രമണത്തിനെതിരെ കർഷകരുടെ ആവലാതികൾ സമാഹരിക്കുന്നതിനും ഇന്ത്യയിലെ കർഷകരുടെ പ്രസ്ഥാനങ്ങൾക്ക് തുടക്കമിടുന്നതിനും വേണ്ടി.
ദി ഫാന്റം
വൻ പ്രശസ്തി നേടിയ ഫാന്റം പിന്നീട് ടെലിവിഷൻ, വീഡിയോ ഗെയിം, സിനിമ തുടങ്ങി അനവധി മാധ്യമങ്ങളിൽ ആവിഷ്കരണം ചെയ്യുകയുണ്ടായി. 1999 - ൽ മരിക്കുന്നത് വരെ ലീ ഫാൽക് ഫാന്റം കഥകൾ രചിച്ചിരുന്നു. അദ്ദേഹത്തിന്റെ മരണശേഷം ഇത് നിർമ്മിക്കുന്നത് ടോണി ഡിപൌൾ ആണ്, ചിത്രരചന പൌൾ റയാനും ആണ് ചെയ്യുന്നത്.
ആൾ ഇന്ത്യാ കിസാൻ സഭ (അശോക റോഡ്)
ചരിത്രം
ക്രമേണ കർഷക പ്രസ്ഥാനം രൂക്ഷമാവുകയും ഇന്ത്യയുടെ മറ്റ് ഭാഗങ്ങളിൽ വ്യാപിക്കുകയും ചെയ്തു. 1934 ൽ കോൺഗ്രസ് സോഷ്യലിസ്റ്റ് പാർട്ടി (സി‌എസ്‌പി) രൂപീകരിച്ചത് ഇന്ത്യൻ ദേശീയ കോൺഗ്രസുമായി ചേർന്ന് പ്രവർത്തിക്കാൻ കമ്മ്യൂണിസ്റ്റുകളെ സഹായിച്ചു, എന്നിരുന്നാലും താൽക്കാലികമായി, പിന്നീട് 1935 ഏപ്രിലിൽ, കർഷക നേതാക്കളായ എൻ ജി രംഗ, അന്നത്തെ സെക്രട്ടറിയും ജോയിന്റ് സെക്രട്ടറിയുമായ ഇ എം എസ് നമ്പൂരിപാഡ് ദക്ഷിണേന്ത്യൻ ഫെഡറേഷൻ ഓഫ് പീസന്റ്സ് ആന്റ് അഗ്രികൾച്ചറൽ ലേബർ, ഒരു അഖിലേന്ത്യാ കർഷക സമിതി രൂപീകരിക്കാൻ നിർദ്ദേശിച്ചു. താമസിയാതെ ഈ സമൂല സംഭവവികാസങ്ങളെല്ലാം അഖിലേന്ത്യാ കിസാൻ സഭ (എ.ഐ.കെ.എസ്) രൂപീകരിക്കുന്നതിൽ കലാശിച്ചു. കോൺഗ്രസ് 1936 ഏപ്രിൽ 11 ന് സരസ്വതിയെ അതിന്റെ ആദ്യ പ്രസിഡന്റായി തിരഞ്ഞെടുത്തു. അതിൽ രംഗ, നമ്പൂരിപാഡ്, കരിയാനന്ദ് ശർമ്മ, യമുന കർജി, യാദുനന്ദൻ (ജാദുനന്ദൻ) ശർമ്മ, രാഹുൽ സംഖ്യായൻ, പി. സുന്ദരയ്യ, രാം മനോഹർ ലോഹിയ, ജയപ്രകാശ് നാരായണൻ, ആചാര്യ നരേന്ദ്ര ദേവ്, ബങ്കിം മുഖർജി. 1936 ഓഗസ്റ്റിൽ പുറത്തിറങ്ങിയ കിസാൻ മാനിഫെസ്റ്റോ സമീന്ദാരി സമ്പ്രദായം നിർത്തലാക്കണമെന്നും ഗ്രാമീണ കടങ്ങൾ റദ്ദാക്കണമെന്നും ആവശ്യപ്പെട്ടു. 1937 ഒക്ടോബറിൽ ചുവന്ന പതാക അതിന്റെ ബാനറായി സ്വീകരിച്ചു. താമസിയാതെ, അതിന്റെ നേതാക്കൾ കോൺഗ്രസുമായി കൂടുതൽ അകന്നു, ബീഹാറിലും യുണൈറ്റഡ് പ്രവിശ്യയിലും കോൺഗ്രസ് സർക്കാരുകളുമായി ആവർത്തിച്ച് ഏറ്റുമുട്ടി.
ദി ഫാന്റം
ഇന്ന് കാണുന്ന എല്ലാ സൂപ്പർ നായകൻമാർക്കും ഉള്ള അടിസ്ഥാന രൂപം ഉണ്ടായത് ഫാന്റത്തിൽ നിന്നുമാണ്. ഇറുകിയ വസ്ത്രധാരണം, കണ്ണിന്റെ കൃഷ്ണമണി കാണാൻ കഴിയാത്ത രീതിയിലുള്ള മുഖംമൂടി തുടങ്ങിയവ ഉദാഹരണം.
ആൾ ഇന്ത്യാ കിസാൻ സഭ (അശോക റോഡ്)
ചരിത്രം
തുടർന്നുള്ള വർഷങ്ങളിൽ, ഈ പ്രസ്ഥാനം കോൺഗ്രസിൽ നിന്ന് മാറുന്നതിനനുസരിച്ച് സോഷ്യലിസ്റ്റുകളും കമ്മ്യൂണിസ്റ്റുകളും കൂടുതലായി ആധിപത്യം സ്ഥാപിച്ചു, 1938 ലെ കോൺഗ്രസിന്റെ ഹരിപുര സെഷനിൽ, നേതാജി സുഭാഷ് ചന്ദ്രബോസിന്റെ അധ്യക്ഷതയിൽ, വിള്ളൽ വ്യക്തമായി. 1942 മെയ് ആയപ്പോഴേക്കും കമ്മ്യൂണിസ്റ്റ് പാർട്ടി ഓഫ് ഇന്ത്യ അന്നത്തെ സർക്കാർ നിയമവിധേയമാക്കി, തുടർന്ന് എ.ഐ.കെ.എസ് ഏറ്റെടുത്തു. ബംഗാൾ ഉൾപ്പെടെ ഇന്ത്യയിലുടനീളം അംഗത്വം ഗണ്യമായി വർദ്ധിച്ചു. 1964 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ രണ്ടായി വിഭജിക്കപ്പെട്ടു. ഇതിനെത്തുടർന്ന് അഖിലേന്ത്യാ കിസാൻ സഭയും ഓരോ വിഭാഗവും പിളർന്നു.
ദി ഫാന്റം
രൂപം കർമ്മം ആയുധം
കുറ്റകൃത്യങ്ങൾക്കെതിരെ പോരാടുന്ന മുഖംമൂടി അണിഞ്ഞ ഒരു മനുഷ്യനാണ് ഫാന്റം. മറ്റു സൂപ്പർ നായകന്മാരെ പോലെ അമാനുഷിക കഴിവുകളൊന്നും തന്നെ ഫാന്റത്തിനില്ല. പ്രവർത്തന മണ്ഡലം മുഖ്യമായും ആഫ്രിക്കയിൽ ഉള്ള സാങ്കല്പിക രാജ്യം ആയ ബംഗാല്ലയിൽ ആണ്. കാലാ കാലങ്ങളിൽ ഫന്റോം തന്റെ ആയുധം പുതുക്കിയിടുണ്ട് ഇരുപത്തി ഒന്നാമത്തെ ഫാന്റത്തിന്റെ മുഖ്യ ആയുധം രണ്ട് M1911 പിസ്റ്റൾ ആണ്.
ആൾ ഇന്ത്യാ കിസാൻ സഭ (അശോക റോഡ്)
നേതൃത്വം
ദേശീയ പ്രസിഡന്റ്: അശോക് ധവാലെ
ദി ഫാന്റം
കഴിവുകൾ
എപ്പോഴും ശാരീരികവും മാനസികവുമായി കരുത്തനായ ഫാന്റം, നിദാന്ത ജാഗ്രത, മിന്നൽ പോലെ ഉള്ള  പ്രതികരണം ഇവയൊക്കെ എപ്പോഴും കൂടെയുണ്ട്. മെയ്‌ വഴക്കത്തിനു വേണ്ടി ശരീരവുമായി പറ്റിച്ചേർന്നു കിടക്കുന്ന വസ്ത്രമാണ് ധരിക്കുക, ഇതിനു പർപിൾ നിറമാണ്. പിന്നെ ഉന്നം പിഴക്കാത്ത തോക്കിൽ നിന്നും വെടി ഉതിർക്കാനുള്ള കഴിവുമുണ്ട്.
ആൾക്കാർ നല്കിയിട്ടുള്ള പേരുകൾ, ചൊല്ലുകൾ
ഫാന്റം ഒരു ചിരഞ്ജീവി ആണ് എന്ന് ധരിച്ചു ആളുകൾ വിളിക്കുന്നത് ഇങ്ങനെ
ആൾ ഇന്ത്യാ കിസാൻ സഭ (അശോക റോഡ്)
നേതൃത്വം
ദേശീയ ജനറൽ സെക്രട്ടറി: ഹന്നൻ മൊല്ല
ദി ഫാന്റം
ഉത്‌പത്തി
1536-യിൽ ക്രിസ്റ്റഫർ വാൾകേർ ജൂനിയറിനു ഇരുപതു വയസുള്ള സമയത്ത് അച്ഛന്റെ അവസാനത്തെ കപ്പൽ യാത്രയിൽ പങ്കുചേർന്നു. ഫെബ്രുവരി 17-നു ബംഗാല്ലയിൽ ഉള്ള തീര കടലിൽ വെച്ചു കപ്പൽ സിംഗ് ബ്രദർഹൂഡ് എന്ന കടൽക്കൊള്ളക്കാർ അക്രമിക്കുന്നു. തന്റെ ബോധം നഷ്ടപ്പെടുന്നതിനു മുൻപ് ക്രിസ്റ്റഫർ വാൾകേർ ജൂനിയർ കാണുന്നത് അച്ഛനെ കടൽക്കൊള്ളക്കാരുടെ തലവൻ വധിക്കുന്നത് ആണ്. രണ്ടു കപ്പലുകളും തകരുന്നു, അവശേഷിക്കുന്ന ഏക ആൾ ആയി ക്രിസ്റ്റഫർ വാൾകേർ ജൂനിയർ ബംഗാല്ലയുടെ കരയ്ക്ക് മൃതപ്രായനായി അടിയുന്നു. ഇവിടെ വെച്ചു ബന്ദർ എന്ന പിഗ്മികൾ അദ്ദേഹത്തെ കൊണ്ട് പോകുകയും പരിചരികുകയും ചെയ്യുന്നു. കുറച്ചു ദിവസങ്ങൾക് ശേഷം കടൽ തിരത്ത് നടകുപ്പോൾ ക്രിസ്റ്റഫർ തന്റെ അച്ഛനെ കൊന്ന കടൽക്കൊള്ളകാരന്റെ ശവം കാണുന്നു, അത് കഴുകന്മാർക് ഇരയാക്കിയശേഷം, ആ തലയോട്ടി എടുത്തു മുകളിലേക് ഉയർത്തി ഒരു പ്രതിജ്ഞ എടുക്കുന്നു :
ആൾ ഇന്ത്യാ കിസാൻ സഭ (അശോക റോഡ്)
നേതൃത്വം
ദേശീയ ജോയിന്റ് സെക്രട്ടറി: വിജു കൃഷ്ണൻ, എൻ കെ ശുക്ല, ഇ പി ജയരാജൻ, നൃപൻ ചൗധരി, കെ.കെ. രാഗേഷ്, ജിതേന്ദ്ര ചൗധരി, അമൽ ഹൽദാർ, ബാദൽ സരോജ്
ദി ഫാന്റം
ഉത്‌പത്തി
ബന്ദർ ഭാഷ പഠിച്ചശേഷം ഫാന്റം മനസ്സിലാക്കുന്നു ബന്ദരുകളെ വാസ്ക എന്ന മറ്റൊരു വിഭാഗം ,(ബന്ദരുകൾ അതികായർ എന്ന് വിളികുന്നവർ) അടിമകൾ ആക്കി വെച്ചിരിക്കുകയാണ് എന്ന്. ഇത് അറിഞ്ഞ ഉടനെ ഫാന്റം വാസ്ക ഗ്രാമത്തിലേക് ചെന്ന് ബന്ദരുകളെ മോചിപ്പിക്കാൻ ആവശ്യപ്പെടുന്നു. ഫാന്റത്തിനെ അവർ തടവുകാരൻ ആക്കുകയും തങ്ങളുടെ ഉസുകി എന്ന ദുർദേവതക്ക് ഇഷ്ടം നിറവേറാൻ വേണ്ടി ദേവതയുടെ മുൻപിൽ കൊണ്ട് ചെന്ന് ഇടുന്നു, കഴുകന്മാർ ഫാന്റത്തിനെ വളയുന്നു എന്നാൽ ഫാന്റത്തിനു എന്തെകിലും അപകടം സംഭവിക്കും മുൻപേ ബന്ദരുകൾ അദ്ദേഹത്തെ രക്ഷിച്ചു കൊണ്ട് പോകുന്നു.
ആൾ ഇന്ത്യാ കിസാൻ സഭ (അശോക റോഡ്)
അവലംബം
വർഗ്ഗം:സി.പി.ഐ.എം. പോഷകസംഘടനകൾ വർഗ്ഗം:ഇന്ത്യയിലെ കർഷക സംഘടനകൾ
ദി ഫാന്റം
ഉത്‌പത്തി
ബന്ദരുകൾ ഡീപ്വുഡിലേക്ക് ക്രിസ്റ്റഫരിനെ കൂടികൊണ്ട് പോകുന്നു അവിടെ മനുഷ്യ തലയോട്ടിയോട്‌ സാമ്യം ഉള്ള ഗുഹ തന്റെ വാസസ്ഥലമായി തിരഞ്ഞെടുകുന്നു. വാസകയുടെ ദൈവത്തിന്റെ പ്രതിച്ചായയിൽ ക്രിസ്റ്റഫർ ആദ്യത്തെ ഫാന്റം ആകുന്നു. ക്രിസ്റ്റഫർ മരിച്ചപ്പോൾ അദേഹത്തിന്റെ മകൻ ആ സ്ഥാനം ഏറ്റു എടുക്കുന്നു, മകൻ മരിക്കുന്ന അവസരത്തിൽ മകന്റെ മകൻ ആ സ്ഥാനത്ത് വരുന്നു ഇത് നൂറ്റാണ്ടുക്കൾ കഴിഞ്ഞും തുടർന്ന് പോന്നു, ബന്ദരുകൾ ഒഴികെ ഉള്ള മനുഷ്യർ ഇത് ഒരാൾ ആണ് എന്ന് കരുതി ഫാന്റം ചിരഞ്ജീവി ആണ് എന്ന് പറഞ്ഞു. ആളുക്കൾ അദേഹത്തിന് നടക്കും ഭൂതം എന്നും മരണമില്ലാത്ത മനുഷ്യൻ എന്നും പേരിട്ട് വിളിച്ചു.
കിറ്റ്‌ വാൾകേർ 21-മത്തെ ഫാന്റം
കിറ്റ്‌ വാൾകേർ എന്നത് ഇരുപത്തി ഒന്നാമത്തെ ഫാന്റത്തിന്റെ വിളി പേര് ആയിരുന്നു അതിനു മുൻപേ ഉള്ള അനേകം ഫാന്റങ്ങളുടെ വിളി പേര് പോലെ തന്നെ. കിറ്റ്‌ ജനിച്ചത്‌ തലയോടി ഗുഹയിൽ ആണ്. തന്റെ പണ്ട്രണ്ടാം വയസു വരെ കിറ്റ്‌ ജിവിച്ചത് ബംഗാല്ലയിലെ കാട്ടിൽ ആയിരുന്നു. അമേരിക്കയിലെ പഠനത്തിനിടെ കണ്ടുമുട്ടിയ ഡയാനാ പാമറാണ് ഇദ്ദേഹത്തിന്റെ ഭാര്യ. മക്കൾ ഇരട്ടകൾ ആയ കിറ്റ്, ഹെലോയിസ്. എല്ലാ പോരാട്ടങ്ങളിലും ഈ ഫാന്റത്തിനു കൂട്ടായി ഡെവിൾ എന്ന ഒരു ചെന്നായയും, ഹീറോ എന്ന ഒരു കുതിരയും എപ്പോഴും കൂടെ ഉണ്ടാകും.
അവലംബം
വർഗ്ഗം:ചിത്രകഥകൾ വർഗ്ഗം:കോമിൿ കഥാപാത്രങ്ങൾ
ഫോർ ബ്രദേഴ്സ്
ഇതിവൃത്തം
ഇവ്ലീൻ മേഴ്സറിൻറെ കൊലപാതകത്തോടെയാണ്‌ കഥ ആരംഭിക്കുന്നത്‌. ഇവ്ലീൻ ദത്തെടുത്ത്‌ വളർത്തിയ നാലു മക്കൾ അവരുടെ സംസ്കാരച്ചടങ്ങിനായി എത്തുന്നു.